
său,—un fel de Babilon cu toate neamurile pământului şi cu 
poziţia acea minunată, cum nu se mai găseşte în lume. 

In ziua următoare am vizitat muzeele dela 7op-Aapu-Se-- 
rai muzeul nou şi vechiu, de antichităţi, cu sarcofagele ves- . 
tite din Sidon, între cari să bănueşte a fi şi sarcofagul lui 
Alexandru cel mare (Vezi Amic. tin. Anul |), cel mai frumos 
şi mai artistic lucrat, cu basreliefuri, reprezentând scene din 
viata marelui viteaz macedonean. Am văzut apoi muzeul et- 
nografic turcesc, muzeul ianicerilor, unde ni . se înfăţişează 
toate rangurile militare ale acestei vestite armate,—piata pen- 
tru exerciţiile militare cu turnul Seraskerat, ş. a. ear după 
‘ameazi Tesaurul public, aşezat tot întrun palat din Top-Kapu 
cu bijuteriile cele scumpe, cu armele artistice, cu imbraca- 
mintea Sultanilor, cu vasele minunate ş. a. apoi vila împără- 
tească, dinspre Bosfor, Bagdad-Kiosk, La întoarcere am cu- 
treerat părțile mai principale a Marelui bazar turcesc, un şir 
neîntrerupt de prăvălii turceşti şi de ateliere. 

Mercuri am facut o escursiune cu vaporul la Prinkipo, in- 
sula în care se exilau principii cei răi din Constantinopol. Am 
trecut pe lângă insulele Proti, Antigoni şi Chalki, cu vile fru- 
moase de lemn. Ne-am suit pe o parte până in vârful ei, la 
mânăstirea Si-tului Gheorghe, privind de acolo marea in în- 
tinderea ei şi ne-am întors apoi pe altă parte. După prânz 
am trecut în bărci, in Asia, la Maltepe, unde se pregătesc 
peştii numiţi tiri, la soare, pe ţărmul mării.. 

Ne-am înapoiat pe marginea mării, tot printre vile luxoase, 
prin grădini splendide, cu trenul asiatic, la Scutari. Seara am 
trecut Bosforul cu vaporul, încântați de frumusețile ținutului 
şi de feericailuminatie, de pe mare şi de pe uscat, ce se 
făcu în această seară, serbătorindu-se jubileul de un an al 
proclamării constituţiei turceşti. Neuitată privelişte. 

Joi, înconjurând Stambul, pe lângă Cornul de aur şi Ma- 
rea de Marmara, la colţul sud-vestic al Constantinopolului, 
am mers cu trenul la /ed?-Ku/e, castelul cu şapte turnuri,- 
cetate construită de Mohamet al Il-lea (1468), pe fundamen- 
tul fortificațiilor vechi, şi care deveni în urmă temniţă grea a 
multor creştini (Domnii Vasile Lupu, Constantin Brâncoveanu 
etc.) Ne-am plimbat pe lângă zidurile şi forturile vechi, încă 
bine conservate, ca vr'o *, de ceas până la vechea mânăs- 
tire Baluch, care era şi pe vremea cuceririi turceşti. Aci 
este şi un mare cimitir turcesc. 

După prânz ne-am plimbat, cu vaporul, pe Cornul de aur 
până în colţul nord-vestic al Constantinopolului, unde e7705- 
-chea Ejub, cel mai sfânt loc al mahomedanilor din Europa, 
căci aci a căzut Ejub, stegarul lui Mahomet, la asediul făcut 
de arabi în anul 072. In această moschee se face încorona- 
rea Sultanilor, adică încingerea cu sabia lui Osman, primul 
sultan al Turcilor, mort la 1326. Am intrat în oraş pe lângă 
poarta de lângă vechiul palat bizantin : ‘“Hebdomon» şi am 
străbătut mahalalele ovreilor şi armenilor—cu case înalte, de 
lemn, vechi şi stricate, cu strade murdare, pline de copii— 
şi prin a grecilor, la Patriarhie, cu o biserică mică şi scundă. 
De aci apoi am tăiat iar cu vaporul Cornul de aur trecând 
la Pera, de unde am alergat şi la Turnul Galata, care ser- 
veşte de far. 

Vineri voiam să vedem palatul /‘/d/z, Pe lângă palatele 
împărăteşti de pe lângă Bosfor, cu porţile marete şi artis- 
tice: Dolma-Bagce şi Teiragam, ne-am suit pe dealul unde 
se întinde lildizul cu palatele—chioschiurile—şi cu parcurile 
lui colosale. Nu lam putut vedea. Nici selamlic nu s'a ţinut 
în Vinerea aceea, căci Sultanul era bolnav. Am vizitat aci 
frumoasa moschee Hamidije, în care se aruncase acum vr'o 
doi ani o bombă în mijlocul multimei ce era la selamlic. Se 
văd şi astăzi urmele explosiei în moschee, 

In primele două zile am avut un conducător. Din ziua a 
doua am avut fericirea a fi conduşi şi de frați macedoneni, 
studenţi universijari, Români insufletiti, cari ne-au fost de 
foarte mare ajutor. In deosebi d. Nicufa Balamari, student 
în farmacie şi doctorandul Vassoli şi alti frați cu cari am 
închiat adevărată prietenie. 

Vineri după amiazi, la orele 4, ne-am îmbarcat în vaporul 
românesc «Dacia» pentru a merge la Atena. După o călăto- 
rie foarte plăcută şi frumoasă am ajuns Sâmbătă la orele 
2 '/, în portul Pireu, oraş frumos, de unde ne-am dus cu 
trenul electric la Atena. 


(Va urma) 


Povestirile unui om, care a călătorit în India. 
— Urmare — 


De mult nu văzusem pe căpitan vesel, de mult nu-l văzusem blând 


cu noi şi cu echipagiul, pe care-l cinsti cu grog în ziua aceea. Poate 
că spera să depărteze prin asta gândul de fuga, ce s'ar fi zămislit în 
cugetul vr-unui matelot. Rowley era mai prevăzător de când ne învoi- 
serăm la fugă. El se feria să se întâlnească şi să vorbească cu mine, 
Chiar seara, în hamac, îmi strângea doar mâna cu căldură şi tăcea. 
Amândoi eram convinşi că căpitanul trăsese vre-odată cu urechia la 
noi. Şi aceasta rezultă din vorbele ce rostise, când dedese ordin să 
ne puie în lanţuri. 

Intâmplarea aceea adusese totuşi o schimbare, spre binele corăbiei, 
al nostru al tuturora şi mai ales al căpitanului însuşi. Era faptul că, de 
când nu mai bea ca un nechibzuit, lua mai bine sama la cele ce fa- 
ceau. Părăsise chiar armele, probabil ca să nu întărâte' din nou oame- 
nii, şi să-şi arete în tăcere încrederea ce recâştigase în ei; privirile 
lui bănuitoare, răutăcioase, atunci când se credea neobservau, arătau 
însă cu totul altceva. 


V 


Cu cât ne apropiam de capitala Indiei engleze, adică de Calcutta,. 


cu atât se schimba înfăţişarea fluviului şi ai maiurilor sale. 

Pretutindeni se arătau ochilor sate drăgălaşe şi câmpuri cu îngrijire | 


arate, iar prin ele indienii la muncă, îmbrăcaţi foarte uşor şi pentru 
că veştmintele lor sunt mai mult albe, chipurile negre, mari şi slabe 


ale acestor oameni serioşi, reieşeau ciudat din albeaţa veştmintelor.. 


Privirea mea se oprea curioasă deasupra colibelor mici de lut, albe, 
strălucind din depărtare, cu coperişul de trestie de zahăr sau de stuf 
din Gange şi având încă o învelitoare de frunze uriaşe de pisang sau 


de smochin, pe care erau pictate chipuri fantastice cu un roşu neo-- 
bicinuit de aprins. Dar mai mult mă atrăgeau pagodele, adică temple- 


le zeilor indiani, în stilul lor propriu, cu totul deosebit de zidirile ce 
mai văzusem până atunci şi mai ales turnurile lor. Ici şi colo, privirea 
descoperea şi câte o moschee mahomedană, cu minaretul ei înalt, — 


un fel de turn înalt şi subţire, adesea câte două la fiecare moschee. 


Nenumărate domnii sau altfel de vase tăiau fluviul de-a curmezişul. Co- 


răbii de tot felul şi de toate mărimile, fabricatii europene şi indiane,. 


îl acoperea cu mulţimea lor. Multe erau pline cu pelegrini, mergând 
să sacrifice la locaşul lor sfânt Hurdiwar, ca să-şi răscumpere păca- 
tele. Acolo au obiceiu de merg peste două milioane de suflete, din 


toate părţile Indiei, căci cu sărbătoarea e în legătură unul din cele mai 


însemnate bâlciuri pentru comerțul între India de dincoace şi de din- 
colo de Gange, între munţii apuseni şi Himalaia şi între ţările dintre 
Gange şi Indu. 

In sfârşit apăru ochilor noştri Calcutta, oraşul fără margini, unde 

‘vezi palate europene alăturea de colibe de indiani, pagode şi moschee 
alăturea de biserici creştine, unde toate popoarele Europei şi Indiei 
_ igi întind mâna în comerciu, unde se întrec munca şi produsele Indiei 
cu ale Europei, unde goana după câştig şi comerciu e tot aşa de fara 
„odihnă, tot aşa de neobosită, tot aşa de nesăturată ca în oraşele co- 
-merciale ale Europei sau Americei. 

Cât vedea ochiul, se întindeau grămezi nesfârşite de case, foarte 
des întrecute în înălţime de coroanele palmierilor uriaşi şi de creşte- 
“tele altor copaci din India, care întrec pe uriaşii păduri'or noastre, de 
„câte două ori, atât în grosime cât şi în înălțime. Pagode superbe a- 
trăgeau privirile tot cu atâta interes ca şi minaretele elegante cu semi- 
‘luna lor de aur. 

Portul se întindea în jos şi în sus, cât cuprindeai cu privirea şi mii 
-de vase steteau ancorate, dela ciudatul prev al malaiezului, până la 
vaporul de războiu cu pavilionul Angliei şi dela givnca chinezească, 
„până la mândrul steamer, ce avea să ducă comorile Indiei pe tarmii 
„continentului european. Şi în acest port imens, ce - sgomot, ce goană, 
„ce îmbulzeală, ce strigăte, ce urlete, ce fluerături şi ce de viata! 

O salvă de tunuri puternică, pornită de pe «Cetatea Londrei», sa- 
lută cuirasatul ce se afla în port şi capitala Bengalului, si ele răspun- 
„seră tot cu salutări de tun bogatei corăbii a mândrei lor naţiuni. 


Va urma. 
Aurelia V. Cochinescu 


Scurte şi mărunte 


Pisica ajunge o vârstă până la 15 ani, cânsle cel mult 20, calul 
-25—28, rar trăeşte până la 50 de ani. O vârstă foarte lungă ajung 
vulturii, cămilele, broaştele țestoase şi elefanții. S'a cunoscut broaste 
care au trăit 200 de ani şi elefanţi de 400. 


* 


Cea mai mică carte a apărut înainte cu câţiva ani în limba italiană 
A fost o carte scrisă de învățatul Galileo Galilei în anul 1015. Cărti- 
cica are 209 pagine şi este cât jumăiatea unei mărci poştale. 


* 


Elefantii din Africa de Sud vor dispare în curând din cauză că s'au 
vânat prea mult. 
* 
Cea mai mare adâncime a mărei este la Nord-Est de Noua-Zeelanda 
de 9429 metri. 


* 


Naturalistul Louis de Rougemont a scăpat de a se îneca în mare 
cu ajutorul unei broaste țestoase uriaşe, de care s'a prins în primejdie 
şi care la scos la mal. 

PROBLEME DE DESLEGAT 


I. Problemă. Un tată are 41 ani şi fiul său 8. In cât timp vârsta ta- 
tălui va fi împătritul vârstei fiului ? 

II. Problemă. Un vapor face pe Dunăre o distanţă de 60 k.m. în 
susul apei în 4 ore, iar în jos aceeaşi distanță şi cu aceeaşi putere 


în 3 ore. 
Care ar fi iuteala vaporului, dacă n'ar fi curentul apei şi care e iu- 


teala apei? 
Iulian M. Constantinescu. 

III. Problemă. O armată formată din regimente de infanterie, arti- 
lerie, cavalerie şi un automobil are să facă un drum de 100 kilometri. 
Infanteria face 4 k.m. pe oră; artileria 8 k.m.; cavaleria 10 k.m., 
iar automobilul 80 k.m. 

In cât timp face drumul acesta fiecare armă şi automobilul? 

In momentul ajungerii la ţintă a automobilului unde se află, adică 
câţi k.m. au făcut infanteria, cavaleria şi artileria? 


Cornelia Flavia Erediceanu 


Deslegările in N-rul 11. 
Bee LE GAR 

Froblema I. dela pag. 136. Numerile sunt 2448 si 306. Au trimis 
deslegări bune: Agnita [Transilvania]: loachim Munteanu, protopop, 
Azuga: D-ra Cornelia Popescu. Colentina: Const. D. Georgescu. 
Crdngurile [Dâmboviţa]: lulian M. Constantinescu. Ciu/mița [Muscel]: 
Toader C. lon. Telega: Popescu. Vdile-Unite: Nic. |. Ştefănescu. Vi- 
sina: Romeo şi C. Penescu. : 

Problema 1]. dela pag. 136. Intr'o zi dă 1550 10,13 ocale. 
e Deslegări bune dela: Agnita: loach:m Munteanu, Ciu/mițu : Toader 

. lon 


Problema 111. dela pag. 136. Suma a fost de 8100 lei; ear persoa- 
ne au fost 9. 


MAX LE 


Proverbul român zice: «Fă-bine şi-l aruncă în mare! Insă nu 
trebue să-ţi pară rău, nici că l'ai făcut, nici că lai aruncat în mare, 


Adina Oldnescu 


Imparteţi bucuria; păstreazăţi suferinţa. 
Adina Olănescu 


L ĂXARITMO-GRIF 


2.4 7.85.C3. l8. Un popor. 
A5.pf0. 9.710. 13.710.M1. Portla Dunăre în România. 
40.411. 66.! 125. 48. (0. Ţară în Europa 


18. 23-117, 9. Intre continente. 
Ho. |25.L25.014. Vorbă la telefon. 
N15. C3. 517. PORS. Se găseşte în flori 


Initialele din rândul întâi de sus în jos dau numele unui împărat. 
roman, ear cele din rândul din urmă de jos în sus numele ` poporului 
peste care a stăpânit. 

Unul din deslegătorii buni, va primi, prin tragere la sorți, o carte: 
de citit. 

P. T. Gruescu, seminarist 


II. ARITMOGRIF 
1514121241011 1| O comună în Moldova în care e liceu. 
11 913 7/21/1625) Un obiect cu care mâncăm. 
111 2 11131 9 1| O provincie din Turcia. 
1 
11 


917111 13| 4 4 O insulă din Oceanul atlantic, în nord. 
13 917 19 1621 i} Un râu din Basarabia. 
5 1122 520| 9 9 1| O ţară din Europa. 
18 522 914| 20 9} Munți în Anglia. 
19 "517 111| 9 9 1f O provincie a Greciei. 
19 2 516] 9 3| if o peninsulă din apusul Europei. 


Fiecare patrat represintă o literă. Literile din rândul întâi de sus în 


jos dau numele unei comune urbane din judeţul Râmnicul-Sărat. 
G. I. Dumitrescu — R. Sărat. 


Poșta Redactiei 


Celor ce reclamă numere să ştie că se expediază regulat de Admi- 
nistratia revistei. Poşta e de vină dacă nu le primesc. 


_————_ LT 
a, 


Revista AMICUL TINERIMEI începe de la 1 Aprilie a. c. al şap- 
telea an al existenței sale. 

Tot ce priveşte abonamentele, corespondența, articolele, deslegările 
etc. se vor adresa ,,Redactiei Amicului Tinerimei, Bucuresti Strada 
Romană No. 12. 


Abonamentul pe un an este de lei 5, (sau coroane 5). Numărul 
costă 20 de bani. ; 
Abonamentele se plătesc înainte. 


Direcţiunea AMICULUI TINERIMEI roagă pe toți iubitorii de 
bună îndrumare a tineretului nostru şcolar, cari dorese a colabora 
să ne trimeată articole potrivite pentru tinerime, scrise intr’o limbă 
adevărat populară şi pe înțelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă in lăuntrul Tarei Româ- 
nesti 5 bani de fie-care 50 grame, iar din celelalte tari locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde, 


La Redacţia AMICULUI TINERIMEI se găsesc de vânzare exem- 
plare complecte şi legate, anii II, HI si IV cu Lei 4; anii V şi VI 
cu Lei 5. 


Tinerilor ! Răspândiți revista voastră cât puteți mai 
“mult ! ; 


Pastrati numerile spre a le lega la sfârşitul anului. 


Primul Atelier românesc de păpuși și jucării nationale 


Adresa: BUCUREȘTI — STR. ROMANĂ No. 12 


In aceiaşi casă cu Redacţia <AMICULUI TINERIMEI» 


Pentru voi, dragi copii, fete şi băieţi, a deschis o 
prietina a tinerimii, un atelier de papusele foarte 
dragalase şi de felurite jucării precum și o clinica 
pentru ele. 

Se găsesc aci păpuși mari și-mici, armata română, 
ciobinasi, oi, căţei, cocosi si alte animale, cu pre- 
turi mici. 


TIPOGRAFIA ŞI LEGATORIA 


G. ILIESCU 


Telefon 28/49—STR. POPA SAVU No. 3—(La Sosea) 


(CASELE PROPRII) 


Efectueaza lucrări de Tipografie și Legă- 
torie cu prețuri reduse. 


Anul al Vil-lea 


WARS 


Verzi 


1 Septemvrie 1910 


Numărul 20 bani 


! 


2s i Td Fa pi ie Saptemvție E sita _ Anul? Vie 


J REVISTA PENTRU TINERIMEA SCOLARA 
XXXX CULTURA XXXX 
MORALA, IUBIRE DE NEAM, ȘTIINȚA, 
*KKK MUNCA XXX 


ABONAMENTUL ANUAL : 
Ta Romania. i ee ei a Ie BI 
Afară de Romania . . . Coroane 5 


APARE DE 2 ORI PE LUNĂ SUB DIRECŢIA 
D-lui |. MOISIL. — Bucuresti 


PRINȚESA 


(Poveste adevărată) 


«Cântecul meu răsuna ca şi cântecul păsărelelor ; săream şi alergam 
peste tot, căci îndată ce cucul începe să-şi strige numele, inima par'că 
se lărgeşte, si cânţi cu foarte mult drag. Când vocea mea subţire ră- 
suna, ţăranii zâmbiau şi clătinând din cap ziceau: «Asta e Nică cretul !» 
După puţină vreme apăream si eu pe uliţa satului cu pantalonaşi de 
piele, descult, cu un mintean castaniu pe umeri, cu o pălărioară pe 
cap, a cărei culoare nimeni nu o mai ghicea. Dar de subt pălărie lu- 
ciau o pereche de ochi albaştri şi nişte plete dese de păr bălai, în mână 
tineam o nueluşă cu care mânam trei capre. Eram fiul unei biete femei 
lucrătoare, care locuiă în capătul satului într'o căscioară dărăpănată. 
Foarte adesea nu se găseă în coliba noastră nimic altceva decât pâne 
uscata, eu însă eram întotdeauna vesel şi ajutam mamii cum puteam ; 
‘dram acasă din pădure lemne uscate, culegeam smeură şi ciuperci, 
.dunam pere de brad şi când mama plângea eu o mângâiam. Pentru 

>i zece ani ai mei, eram bine legat şi voinic; mă suiam în copaci ca 


. 0 veveriţă şi săriam ca o căprioară. In vreme ce păzeam caprele la 
 păşune — după ce ieşiam dela şcoală— stăteam lungit sub un copac 
“gândind la cele mai fermecătoare poveşti. 

Odată îmi dăduse domnul învăţător o carte cu tot felul de chi- 
puri şi găsii în această carte, că animalele pot să vorbească şi că în 
pădure locuesc zâne şi pitici. Atunci mă gândii eu, că mica mea capră 
albă, cu ochii ei blânzi şi frumoşi, trebue să fie o prinţesă fermecată, Ea 
se uita aşa de cuminte la mine, când mă apucam să-i vorbesc! Pe ca- 
pra cea mai bătrână o strigam “Mioard», pe cea mai tânără, cu blana 
pătată «Bina» şi pe cea albă “Prinţesa». Mama mă certă şi se ne- 
căjă adesea din cauza aceasta, eu însă, când ea se găseă în restrişte, 
îi ziceam : “Mamă, Prinţesa o să ne scoată din nevoi». 

“Prost mai eşti, băete», îmi răspundeă mama; ea ar îi trebuit să râdă 
văzându-mă că leg Printesii o panglică rosie la gât şi de ea un clo- 
potel pe care-l găsisem odinioară în pădure. 

Intr'o zi mă sui cu caprele pe vârful muntelui, de oarece pe povâr- 
nişuri nu prea era păşune bogată. Dintr'o dată prinţesa se facii neva- 
zută, clopotelul ei se mai auziă răsunând slab în depărtare. 

«Printeso, unde eşti, Printeso»! mă văitam eu, alergând dealungul 
stâncilor pleşuve, pe unde nu se vedea nimic altceva decât un tufis de 
măcieş, încărcat de fructe roşii. Mă târâi cum putui în dosul acestui 
tufis, unde. găsii o. spărtură de stâncă, mare cât ar putea să treacă un 
om. Cu puţină iscusinţă mă putui uşor furişa. După câtva timp mă găsii 
într'o peşteră mult mai încăpătoare decât coliba noastră. Pereţii şi aco- 
perişul erau din piatră strălucitoare. Prin nişte crăpături din tavan pă- 
trundrea razele soarelui, care luminau şi străluciau ca într'un castel din 
poveşti. Eu pusei mânile pe inimă, care-mi băteă cu putere: «Nu era 
oare minunăţiile la care visam eu totdeauna».? 

Celelalte două capre săriau sprintene în jurul meu; unde eră însă 
Prinţesa? O căutai câtva timp, însă totul îu în zadar. De odată auzii 
clopotelul ei răsunând, şi mă dusei după sunet. O găsii la o deschi- 
zătură lăturalnică, stând lângă un isvoraş argintiu, sorbind cu lăcomie din 
apa lui limpede. Eu prinsei gâtul Prinţesii între braţele mele, o sărutai 
pe frunte şi îi şopti încet: “Iti mulţumesc că mi-ai deschis castelul tău 
fermecat». 

Nu povestii nimănui, nici chiar mamii, despre ceeace descoperisem. 
«Castelul e al Printesii mele» îmi ziceam în mine însu-mi. Aci în peş- 
teră adusei tot ce eră cu putinţă: trunchiuri de copaci, pentru a mă 
servi de ele ca de scaune; cioplii cu securea o masă, adusei fân pentru 
un culcuş şi găsii şi un ulcior pentru apa, 

Aici imi petrecui primăvara şi vara; toamna se apropia. Eu trebuiam 
să fiu cu foarte multă băgare de seamă, căci pe lângă locuinţa noastră 
se întindeă o pădure deasă, de unde se auzeau, ziulica întreagă, bubui- 
turi de puşti. Erau partide de vânătoare şi ce uşor ar fi putut cineva 
să impuste prin desişul pădurii caprele mele. Intr’o zi ieşii des de di- 
mineaţă cu tovarăşele mele. Aerul eră cald şi năbuşitor şi nici nu pu- 
team să cânt, căci eram ostenit din cauza zădufului. Copacii şi tufişu- 
rile nu se mişcau, nici o frunză nu se clătină; eram sigur că o furtună 
groaznică se va deslantui î în ziua aceea. Si animalele se ascundeau căci 
erau îngrozite. Cerul eră încă albastru, însă furtuna se iscase şi mai 
înainte ca eu să am vremea şi să prind de sfoară caprele toate şi să 
le strecor în peşteră, un fulger despică cerul şi o bubuitură puternică 

îi urmă. Prinţesa, ca nebună, făcù câteva salturi şi o luă la fuga prin 
pădure. Eu legai pe Micara si pe Bina de un copac si pornii in fuga 
dupa capra mea dragă. După multă trudă o prinsei şi o luai în braţele 
mele vânjoase. Când ridicai ochii în sus, zării un vânător, rezemat de 
un copac bătrân, cu arma pregătită pentru vânat. 

«Domnule vânător, nu puteţi rămâne aici; trăznetul cade foarte uşor 
pe copacii înalţi şi pe loc a-ţi putea fi mort». 

Vânătorul zâmbi şi răspunse: “Casa pădurarului e prea departe, aici 
sunt cel puţin la adăpost». 

«Nu, nu» răspunsei eu, “nu se poate». 

Veniti- cu mine, vă arăt eu un minunat adăpost, unde nu veți fi atins 
câtuşi de puţin, sunt numai câţiva paşi de aici», 

Vânătorul puse pusca pe umeri: «Bine, să mergem». Fulgere după 
fulgere brăzdau văzduhul, tunete bubuiau şi furtuna încovăiă copacii 
până la pământ. Eu pusesem capra pe după gât şi înaintam cu băgare 
de seamă. Străinul mă urmă. Ajunşi la gura pesterei, pusei capra jos, 
dădui vânătorului funia in mână şi îi zisei: “Poftiti dupa Prinţesa înăuntru, 
căci eu trebue să aduc şi pe celelalte». Apoi aplecai ramurile măcie- 
şului şi poftii pe străin să intre. Acesta işi, scoase lampa din buzunar 
şi-şi lumină calea. Drumul eră tare strâmt, însă foarte curat şi bine în- 
grijit. Eu mă dusei repede la celelalte capre, care strigau jalnic afară 
în furtună. 

Când mă întorsei, găsii pe străin ţinând încă de funie pe Prinţesa. 
“Luaţi loc» îi zisei eu. Apoi legai pe Prinjesa cu celelalte două capre 
de un colţ de stâncă ieşit în afară. Pusei un capăt de lumănare, pe care-l 
aveam dela o ţărancă, într'o sticlă pe masa cioplită de mine şi alături 
şi ulciorul cu apă proaspătă. 

«Dacă vă este foame, po: să vă dau o bucată de pâne din merindea 
mea» zisei eu scoțând un cutilas şi tăind codrul de pâne în două. 

Vânătorul zâmbi şi mă mângâie pe părul meu blond şi încârlionţat. 

“Tare bun de inimă eşti, mă băete. Să ştii că o să ai parte de noroc 
în viaţă. Mie nu mi-e foame, mănâncă tu!» 

Afară turnà cu găleata, ca şi cum nimic nu mai stăvilea siroaiele d 
duhului; lumânărica lumină slab peştera, însă unde cădeă lumina, stră- 
luciă piatra în toate culoriie şi vânătorul mă întrebă, cum am descoperit eu 
acest adăpost încântător. Atunci îi povestii eu despre Prinţesa mea, 
despre viata noastră grea şi îndurerată, despre suferinţele mamii şi des- 
pre mâhnirea mea, că eram prea mic.si nu pear să muncesc destul 
pentru a o scoate din nevoi. 

Străinul mă ascultă cu foarte multă luare aminte şi scrise ceva în- 
tr'un carnet de buzunar. «Ce ai vreă tu să te faci ?» mă întrebă el prietinos, 

Eu mă apropiai cu multă încredere de el. “Ah, Domnule vânător, aş 
dori să mă fac, ce sunteţi şi D-voastră». 

Străinul zâmbi cu blandete. «Asta nu se poate, dragul meu» imi răs- 
punse cu blandete. 

“Si de ce nu»? intrebai eu mirat, dati-ma să învăţ la domnul pădurar. 
Nu ştiţi, ce dragă mi-e pădurea, cu tot ce vietuieste in ea. Cum ag mai 
lucra şi îngriji pădurea, ca să crească copacii până la cer» 

«Bine, să ştii că am să pui o vorbă bună pentru tine. Vino mâne 

înainte de prânz, la domnul pădurar, la casa lui din pădure, si vom 
vedea cea ce se poate face pentru tine.» 

Eu multumii cu ochii strălucitori de bucurie şi promisei că voi veni la 
locul şi ceasul hotărît. Afară se auzi răsunetul cornului de vânătoare. 

«Mă caută, trebue să plec» zise vânătorul. Ploaia contenise şi fur- 
tuna se depărtase. 

«Să vă duceti prin față, peste creastă» zisei eu vânâtorului; apoi el 
dispări în tufiş. 

In dimineaţa următoare mă cerui dela şcoală, mama mă spălă cu în- 
grijire, îmi peptenă bine pletele ca să stea frumos întinse; eu sării însă 
aşa de mult în cât se increti iarăşi în cârlionţi nebunatici. Fiindcă nu 
aveam nici o haină de sărbătoare, îmi curăţi mama bine haina de 
toate zilele şi spre cinstea zilei aceleia mă îmbrăcă cu o cămaşe nouă. 
Mândru, în straele mele curate, pornii pe drumul din pădure. Voiam să 
cânt şi nu puteam, inima îmi eră strânsă de teamă. «O fi oare ade- 
vărat? Imi voi îndeplini eu oare dorința mea cea mai aprinsă? Voi de- 
“veni eu pădurar? Aş fi vrut să chiui şi să cânt, nu puteam însă decât 

să merg liniştit pe drumul meu. Să nu fi uitat numai domnul pădurar». 

Ajunsei şi la casa pădurarului. O mulţime de servitori şi de vânători 
mişunau în toate părţile şi nişte câni frumoşi de vânătoare mă primiră 
in lătrături prietinoase. Eu intrebai de domnul inspector pădurar, şi fu- 
sei îndreptat în catul întâiu al casei. Urcai scările cu mare băgare de 
seamă; mama îmi dăduse în ziua acea ciorapi şi cisme noi şi cu toate 
că mergeam în vârful degetelor tot scârţâiau sgomotos. Pălăria o tineam 
tare cu amândouă mânile. Sus, la capul scării, în sală, se găsiă un ser- 
vitor. Eu făcui cea mai frumoasă plecăciune şi întrebai din nou de dom- 
nul inspector pădurar. Servitorul îmi arătă cu mâna către o uşă din 
faţă. Bătui la uşă, urmă un «Intră» şi deschisei uşa cu foarte multă 
luare aminte. Vânătorul stătea la o masă, întoarse capul şi zâmbi când 
dădu cu ochii de fata-mi îmbujorată. 

«A! ai venit, Nică» zise el. 

Mă apropiei, făcui iarăşi o plecăciune şi zisei cu încredere atingând 
pe mână pe domnul din faţa mea: 

«Ai întrebat pe domnul Inspector, dacă vrea să-mi facă ceva?» 

Ei mă privi întrebător cu ochii lui albaştri. 

«Asta ai să o afli tu chiar dela el». 

Sună şi un servitor intră în odaie. 

«“Chiamă pe Domnul Inspector pădurar». 

Fără să zică nici o vorbă, servitorul părăsi odaia. 

Eu mă apropiei şi mai mult de vânător. 
«O să vedeţi, Domnule vânător, nu o să facă nimic. loan a Petrii a voit şi 
el să se facă pădurar şi Domnul Inspector a zis că nu-i trebue aşa copii». 

In clipa aceea se deschise uşa şi servitorul zise: “Domnul Inspector 
pădurar». 

“Porunciţi, Maiestate». 

Eu privii cu ochii zăpăciţi când la unul când la altul; şi zării, d'abia 
atunci, marea stea strălucitoare de pe haina verde de vânătoare. 

Mă aruncai în genuchi şi cu mânile împreunate zisei — “Maiestate, 
iertați-mă, că ieri v'am dat să păziţi pe Prinţesa». 

Regele zâmbi zicându-mi. 

“Ridica-te, tu eşti un băiat cum se cade. Uite, Domnule Inspector, 
băietaşul acesta m'a adăpostit ieri, pe furtuna acea groa” ică şi a vrut 
să-şi împartă cu mine singura bucăţică de pane pe care o aveă. El 
are foarte multă dragoste pentru vânătoare; aş vrea ca să-l înveţi meş- 
teşugul acesta şi să scoţi din el un vânător dibaciu.» 

«Se va face, Maiestate» răspunse inspectorul. 

«Şi fiindcă mama băiatului este o biată văduvă săracă, care poate să 
moară de foame, înainte ca copilul să poată câştiga ceva, să-i se dea 
o pensiune, din care să poată să trăiască». 

Lacrămile îmi curgeau şiroaie. Mă aplecai şi sărutai mâna regelui. 
«Măria Voastră a-ţi fost aşa de bun cu mine, lăsaţi-mă să vă dăruiesc, 
ca semn de recunoştinţă, tot ce mi-a fost mai drag pe lumea asta. Luaţi 
pe Prinţesa şi dati-o nepoților Măriei-Voastre». 

Regele clătină din cap. «Nu, băiatul meu, păstreaz-o; şi când te vei 
duce să vezi pe mamă-ta, o să vezi şi capra ta dragă». 

«Vă mulţumesc din suflet Măriei-Voastre; acum mă duc să spun în 
grabă şi mamii despre bunătatea Voastră neţărmurită». 

Cum ajunsei acasă, nici eu singur nu mai ştiu; mă atârnai de gâtul 
mamii şi-i povestii, râzând şi plângând, cele întâmplate. li trebui multă 
vreme până să înţeleagă ceea ce-i spuneam. După ce se linişti, îşi îm- 
preună mânile şi mulțumi lui Dumnezeu. Eu mă apropiai de mama şi-i 
zisei: «Vezi, mamă dragă, Prinţesa ne-a fost cu noroc, ea ne-a scos 
din nevoi». 


(Ottilia Czuba). Elena Iosif. 


Un foc în deșerturile nord-americane. 
După Marryat 
(Fine) 


Mulţime de cadavre de ale animalelor, cari au rămas strivite la în- 
toarcerez repentină sau cari nau putut urma cursul repede, marcau 
drumul lor. Cele din urmă se îmbulzeau puternic înainte şi era ceva în- 
grozitor când ne retineam suflarea, crezând în tot momentul, că co- 
oana uriaşă, făcând o întorsătură, se va îndrepta iarăşi spre noi. Di- 
rectia eră însă luată şi toate celelalte urmau orbeşte, alergând după 
cele dintâi. 

Mereu creştea desimea massei; rîndurile se întrerupeau şi mai târ- 
ziu numai ici colea treceau animalele mai slăbite, pe când altele cădeau 
sub greutatea oboselei. Astfel de primul pericol eram mântuiţi; în ace- 
laş timp însă ne amenința altul nou. 

In timpul repausului, provocat de numita scenă, focul înaintase cu 
paşi uriaşi. Intreg deşertul stătea înaintea noastră în flăcări, ce se ros- 
togoleau cu iuteala vântului spre noi. Incălecarăm repede şi caii noştrii, 
odihniti întru câtva, galopau, conduşi de instinctul lor firesc, în urma 

bivolilor. Era o goană desperată. Focul ne urmărea pas de pas şi fu- 
ria lui consumătoare ne ajungea aproape picioarele. Dacă n'am fi scă- 
pat tocmai dintrun pericol identic cu acesta, de sigur că nu ajungea 
curagiul nostru. Eu cred, că unii dintre noi ar fi fost părăsiţi de orice 
energie şi s'ar fi aruncat de bună voie în braţele destinului; însă toc- 
mai gândul la cele suferite era, care ne păstra prezenţa şi ne simtiam 
gata a întâmpina în tot momentul apunerea esistentei noastre. 

Alergam în furioasă desperare, abia câte odată luând respiraţie. Ini- 
micul însă se apropia şi caii începeau din nou să obosească. Ne apro- 
piasem mult de cetele bivolilor, când deodată o parte a coloanei o vă- 
zurăm dispărând. Să aruncaseră cu miile într'o adâncă văgăună. 

Era o rază de speranță pentru noi. Acolo puteam aştepta mântuirea. 
Aveam însă o distanță de o milă şi focul ne înconjura cu fumul său 
gros şi înăduşitor. Văgăuna putea hotărît să devină mormântul nostru.. 
Pluteam deci între spaimă gi ultima speranţă, prin care credeama fi 
mântuiţi. 

Inainte dară, spre ţintă, cu repeziciune! Coastele cai'or sângerau de 
repetitele lovituri ale pintenilor nostri. In fine iată-ne totuşi ajunşi acolo! 
Nici unul dintre noi nu putea să măsure adâncimea prăpastiei; eră. 
însă speranţa mântuirei. Incă o 'opintire — şi caii se aruncară orbeste 
în urma bivolilor, cari, între mugete puternice, săriau în adâncimea pră- 
pastiei. 

Nu mai pot să-mi amintesc acel moment îngrozitor şi urmările lui. 
O sguduire numai — şi-mi pierdusem conştiinţa, iar când revenii în fire, 
zăceam cu calul meu pe-o grămadă de bivoli morţi şi tot astfel şi to- 
varăşii mei, cari erau puţini răniţi. 

Întâiul cuget eră, să aflăm adâncimea prăpastiei, in care stam. Mă- 
surând în sus cu privirea, observarăm distanţa de cel mult 50 de urme, 
care ne despartea de sesu! preriei. Gândindu-ne la pericolul ce ne aş- 
teptase, aveam de-a mulțumi esistenfa noastră numai bivollor, cari 
acum în mare parte erau sfărâmaţi şi striviti, formând grămezi peste 
olaltă de o grosime considerabilă. Recunoscurăm însă, că multi vor fi 
părăsit prăpastia, eşind peste păretele opus, care eră mai puţin înalt. 
Mai simtiam încă tremurând pământul sub paşii lor. Se vede, că ei îşi 
urmau cu aceeaşi celeritate cursul, şi astfel nu puteam să ne credem 
scăpați de orice pericol. 

Vântul suflă cu violență, alungând flăcările la marginea prăpastiei. 
Un moment numai şi focul intrase într'o parte îngustă a ei, începând 
şi aici distrugerea, care nimicise în urmă plantele şi alungase tot ce-i 
stete în cale. Ştiam, că locul nostru de scăpare eră deplin asigurat 
contra focului, şi astfel începurăm a răsufla din nou, prinzând curagiu. 
Ducând fără-teamă caii noştrii peste bivolii morţi, la un loc liber, aprin- 
serăm un foc şi pregătirăm cele mai gustoase bucăţi dintr'un bivol tânăr. 

Astfel am rămas două zile în văgăună, parte pentru a aşteptă răci- 
rea atmosferei, parte pentru a ne reculege şi a restabili şi patents 
cailor nostri franti de oboseala. 

In dimineaja zilei a doua auzirăm tunete, cele mai sigure semne ale 
unui uragan, a cărui însoțitor inevitabil, ploaia, ne oferia siguranță con- 
tra ori cărui pericol de incendiu. 

In zlua a treia ne gătirăm de drum, traversând lungimea văgăunei, pe 
care o găsirăm pretutindeni acoperită de cadavrele bivolilor. Ajunşi în 
fine la un povârniş mai putin înălţat, urcarăm spre şes. 

O scenă indiscriptibilă de devastare zăceă la picioarele noastre. Cât 
cuprindeam cu vederea, un nemărginit plan negru, asemenea unei sfite, 
acoperea pământul. Puteam înainta numai foarte încet. La tot pasul şi 
în tot minutul oprindu-ne, trebuiă să trecem înconjurând schelete şi 
corpuri arse pe jumătate, cari ne împedecau drumul. 

Astfel am percurs o înălțare undulantă a teritoriului, şi când eram 
sus, aveam înaintea noastră braţul stâng al rîului Trinitas, care formează 
în pariea aceea un lac puţin adânc, sec, pe întindere de câteva mile. 

Trecurăm dară, fără rezistenţă, prin vad la celălalt țărm, unde nu 
ajunsese puterea îlăcărilor, dar toată verdeata eră nimicită de copitele 
animalelor. Vedeam perzându-se încet cu încet toate semnele distruge- 
rei şi când ajunserăm la o oază, ni se oieri o privelişte mişcătoare 
pentru noi, care îndurasem o grozăvenie atât de mare. 

Mii şi mii de animale de toate speciile zăceau, în grupe şi cete, cul- 
cate la pământ. Unele îşi lingeau ranele membrelor sdrobite, altele îşi 
întorceau capul, fără a se scula, păscând din iarba, care creştea în apro- 
pierea lor. i 

Era o scenă din grădina paradisului. Lupi şi pantere odihneau între 
antilopi şi căprioare. Ursi, cai şi bivoii înşiraţi lângă olaltă — incapa- 
bili însă de aşi mişca membrele. 


Era ceva grozav de mişcător. .. 
Felicitas. 


O escursiune la Constantinopole și în Grecia. 


(Fine) 


f- 

Atena este un oraş irumos, modern, plăcut, cu strade largi 
şi lungi, asfaltate, cu palate frumoase, aproape toate de mar- 
moră albă. Palaturile publice, ca muzee, universitate, biblio- 
teca, şcoala tecnică, academia ş. a. sunt ridicate mai toate de 
mecenati, de oameni bogaţi cu dragoste pentru tara lor şi sunt 
clădite în stilul vechiu elin. Pe strade comunică tramvaie elec- 
trice. Peste tot te îmbată mirosul plăcut de portocali, lămâi 
şi alti arbori de sud infloriti. 

Din Duminica paştilor am început cu executarea programu- 
lui nostru pentru Atena. Locul ce ne-a atras mai întâiu a tost 
Acropolea. Pe drum am intrat în mai multe biserici, vechi bi- 
zantine, mici, interesante şi în mitropolie; trecând prin Prafa 
Constituţiunii, pe lângă palatul Zappeion, un parc regal mare 

şi bine întreţinut, prin grădina publică, făcut cu cheltuiala îra- 
tilor Zappas, am ajuns în regiunea vechei vieţi eline clasice. 

Am admirat Arcul de triumf, bine conservat, al împăratului 
roman ‘Adrian, iubitor de arta şi viata elină, apoi colosalele 
coloane — 15 la numar—raAmase din templul lui Jupiter Olim- 
picul. De aici e aproape de poalele cetăţii Acropole, unde e 
monumentul lui Lisicrat, întreg şi bine conservat, apoi teatrul 
lui Dionisie, Asclepion, Porticul lui Eumene, care se întindea 
până la O/eonul lui Herode Aticul, din care au rămas multe 
parti, destule pentru a da de lucru suiletului nostru. Prin Poarta 
romană ne-am suit, atraşi de puterea sublimităţii, la locurile 
sfinte ale Atenei. Propileile, adică porţile de intrare, bine con- 
servate, te pun în mirare; asemenea templul zeiţei Nike, la 
dreapta Propileilor. In largul cetăţii te umpli de fiori în întreaga 
ta ființă. Eşti atras mai întâi de măreţul Partenon, din care 
o parte însemnată stă neclintită. In stânga este Frehtionul, 
cel mai vechiu templu din cetăţuia Atenei. Peste tot locul e ma- 
terial colosal de construcţii, de marmură, răsturnat pe jos. 
In dreptul Partenonului este Templul Romei, 

Privirea asupra oraşului, marea, dealurile înconjurătoare, văz- 
duhul luminos... toate iti înalţă sufletul şi te simţi fericit. 

După prânz am eşit din oraş şi am mers la băile din gol- 
ful Faleron, unde am facut şi noi bae. In tot locul este ve- 
getatiune sudică, care face parcurile mai minunate. 

Seara ne-am oprit în grădina publică: Zapperon, alintându-ne 
suiletul la melodiile musicei şi la mirosul florilor de portocali 
şi lămâi. 

Am avut un timp splendid în tot timpul zilei şi a serei. 

Luni, după ce mai dasem roată prin oraş şi la biserici, am 
vizitat: mzuzeul national arheologic, mare şi bogat în antichi- 
tati. Sunt cu deosebire impunătoare şi interesante bogăţiile des- 
gropate din oraşul Mikene, vasele, statuele, mormintele şi mu- 
miile egiptene. 

După prânz am mers a doua oară pe Acropole, unde am 
vizitat muzeul de acolo, care fusese închis în ziua de paşti. 

Scoborându-ne din Acropole am trecut în alte locuri cu amin- 
tiri istorice; ne-am suit pe colina Areopagulut, locul de ju- 
decată a vechilor elini, apoi pe Prvx, forul celor vechi cu tri- 
bunele oratorilor, cari se văd cum erau în vremurile acelea. 

Aceleaşi trepte de piatră servesc şi astăzi ca şi în antici- 
tate. De o altă parte an văzut templul lui Teseu, conservat 


AMICUL TINERIMEI 177 


în întregime. Am mai facut o plimbare cu tramvaiul la Patise, 
alară de oraş, un loc de petreceri şi spectacole. 

Marti înainte de amiazi am fost la palatul regal, ars în iarna 
trecută. In grădina palatului am văzut dansul soldaţilor, apoi 
Stadionul, o minune de clădire, in forma de amfiteatru, în- 
treg de marmoră albă de Pentelikon, in baza şi forma celui 
vechiu, a lui Licurg, reînoit de Herode Aticul [la 140 d. Chr.] 
şi acum iarăşi reconstruit din marmură de un mecenat natio- 
nal, Averof cu numele, din Alexandria, cu 4 milioane de franci 
[dela 1896—1906]. 

După prânz ne-am dus cu trenul la Æleusis, unde se ţineau 
misteriile, de două ori pe an, primăvara şi toamna, pentru zeița 
Demetra, care da roadele pământului şi învățase pe Tripto- 
lem cultura pământului. Şi aci a fost o cetate, Acropolis, cu 
propilce marete, temple. Acuma sunt în ruine, dar să pot bine 
distinge cum au fost. Eleusis este aşezat la mare, la un golf 
al Strâmtoarei din fata insulei Salamina, 

Mercuri, la 21 Aprilie, am plecat la Delfi. Ne-am înbarcat 
în Pireu la orele 9 şi trecănd pe lângă Salamina şi Egina, 
prin tăietura istmului dela Corint [6 km. lungime, 60 metri! 
dealul tăiat; pe deasupra trece trenul pe un pod], pe canalul 
Marea Corintului si numai dupa orele 6 seara an ajuns in por- 
tul /tea. De aici am mers pe jos, cu un conducător, tot la 
deal, pe Parnas în sus, ajungând la orele 9'/; în Delfi. 

Joi dimineaţă am alergat îndată la locul sfânt al lui Apollo, 
pe podişul de sub prăpăstiile <Fedriazilor>, o coastă pretipisa 
a Parnasului, cu o admirabilă poziţie. 

Am cutrierat întreg <locul sfânt», unde se vede bine «calea 
sfântă», pe unde trecea convoiul festiv, se văd locurile mo- 
numentelor, ce se ridicau pe amândouă părţile acestei căi; din 
palatele de tezaur ale oraşelor şi statelor, părtaşe în amfic- 
tionie, stă întreagă casa Atenienilor si pe jumătate din a Kni- 
deilor. Din templul colosal a lui Apollo a rămas temelia şi 
multe “coloane, şi părţi din ele în ruină, care arată destul de 
lămurit mărimea lui de odinioară. Teatrul şi stadionul sunt bine 
conservate. Mai bine conservate sunt în altă parte — Marma- 
ria— templele: Atena-Pronaia, Atena-Ergane ş. a. Impresiile 
ce ti-le produc monumentele precum şi golfurile dela Delfi 
sunt puternice şi-ţi rămân nesterse. 

Joi după prânz ne-am întors la ltea, pe coastele Parnasului 

în jos, desfățându-ne la tablourile frumoase ale ținutului, jos. 
o vale lungă, cu păduri de măslini, apoi un şir de munţi inalti,. 
acoperiți cu zăpadă. In ltea am durmit. 

Vineri dimineaţa, la orele 6, ne-am îmbarcat earăşi pentru 
Atena unde ajungând fiecare a vizitat ce a voit. 

Sâmbătă înainte de amiazi am mai vizitat încă odată mu- 
zeul national archeologic, apoi muzeul etnogralic, ce cuprinde 
obiecte din luptele pentru neatârnarea Greciei [1621—27], am 
mai văzut şcoala politecnică şi şcoala de pictură. După prânz 
am asistat la jocurile olimpice, în maretul Stadion: întreceri 
în luptă, alergări, aruncarea discului, a lancei, ş. a. După ora 6 
au început a sosi alergătorii dela, Maraton. 32 inşi au plecat 
la ora 3, având să fuga intr’una până la Stadion, distanţă de 
42 kilometri. Amintesc pe cel care a alergat dela Maraton la 
Atena, ca să vestească învingerea. Ce ocazie frumoasă şi în- 
demn pentru desvoltarea mândriei nobile pentru cei ce iau 
parte la aceste serbări naţionale. Nu ne mai puteam deslipi 
sulletul de acest loc. 

Duminecă înainte de amiazi am mai mers odată, a treia oară, 
pe Acropolis, să ne mai alinăm încă odată sufletele la vederea 
monumentelor unice în toată lumea. Ne-am şi fotografiat aici. 

Bogat loc de impresii sublime este Atema, pentru omul cult! 

După prânz, la orele 4, ne-am despărțit cu regret de ora- 
sul ce ne-a oferit atâte impresii preţioase. Cu vaporul «Dacia», 
care se reîntoarse din Alexandria, am plecat şi am călătorit 
bine şi plăcut, pe acelaş drum, la Constantinopole. 

Luni după prânz, la orele 3 am sosit aici, unde ne aştepta, 
spre bucuria noastră, amicul nostru Balamari şi colegii lui. 
In ziua aceea am petrecut prin oraş. 

Marţi am vizitat lldizul, acel loc împărătesc, frumos ca în 
poveşti. Vro 2'/, ore am cutrierat prin admirabilul şi imensul 
parc, cu o mulţime de palate —chioşcuri — teatre, muzee pre- 
tioase, lacuri şi canaluri ş. m. a., râmânând foarte încântați. 

La orele 4 după amiazi ne-am îmbarcat iarăşi pe «Dacia» 
pentru a ne înapoia în patrie. Frații noştrii mecedoneni ne-au 
petrecut o bună parte în barcă. Bostorul erà încântător. Ma- 
rea liniştită şi călătoria frumoasa. 

Miercuri dimineaţa la orele 3 am sosit în Constanţa, de unde 
la orele 7 am plecat la Bucureşti, sosind tocmai la amiazi, 
unde am fost ospatati de frații Mircea, la restaurantul lor din. 

gara de acolo. Seara am sosit a casă, în Braşov, cu amin- 
tirile cele mai plăcute. 

[Din raportul special facut asupra acestei escursiuni de pro- 
fesorul Dr. losii Blaga, conducătorul escursiuneil. 


Povestirile unui om, care a călătorit in India, 
— Urmare — 


Trec peste toată munca, truda, alergătura, peste toate aruncările de 
odgoane, toate căţărăturile de care e*nevoie la oprirea în port a unei 
corăbii atât de puternice; trec chiar şi peste impresia ce făcu asupră- 
mi vederea unui oraş atât de străin, căci ea se reînoia la fiece pas, 
ce făceam pe țărm si pe stradă; un lucru însă nu-l trec cu vederea, 
faptul, că începu pentru mine o activitate pe care nu o bănuisem, lu- 
cru ce mă făcea să mă uit adesea întrebător şi îngrozit în ochii lui 
Rowley. Ei erau însă mereu veseli şi ceteam în ei speranţa unei iz- 
bânzi apropiate. 

In primele zile, el nu părăsi nici un moment corabia, chiar când nu 
avea de lucru. Stetea liniştii, rezemat de balustradă şi privea cu curi- 
ozitate mişcarea şi activitatea oamenilor de deosebite naţiuni, care 
umblau î>coace şi'ncolo pe țărm sau pe diferite vase, aci stând lini- 
ştiţi şi fumând domol, aci păşind grav, ca persanul şi sikul, aci alergând. 
zoriti să'şi îndeplinească planurile lor bine chibzute, cum sunt mala- 
iezii cei vicleni şi chinezii cei sireti. În aceste momente, sigur că ni- 
meni n'ar fi bănuit că în pieptul lui cocea ascuns pianul de a fugi în 
tara asta. Mai cu luare aminte se uită el la şalupele lunguiete de pe 
Gange, care pluteau în susul fluviului, încărcate cu pelegrini pentru 
Hurdwar şi privirea lui scrutătoare părea că vrea să măsure iuteala,. 
cu care mergeau în contra curentului, împiase de numeroasele lor pân- 
ze şi de lopetile si mai numeroase, care se cufundau în Gange, urmând ` 
ritmul cântecelor monotone ale oamenilor. Nu aveam nici o clipă de 
răgaz să pot vorbi cu el; căci mereu trebuia să fiu lângă căpitan, să 
scriu, să socotesc, să trec în registre şi să calculez tot ce eşea pe 
țărm. 

Zilele veniau şi treceau astfe! într'o mare şi continuă încordare şi, 
dacă seara şi dimineaţa, apele înfiorătoare ale Gangelui nu mi-ar fi 
redat puterile, ar fi trebuit să cad doborât de văpaia căldurilor din 
India; căci noaptea nu puteam răsufla, moschitoşii nu lasă nici o clipă. 
de răgaz bietului om obosit, până la miezul noptei, tot ca şi în giun- 
gli: Zbârnăiau producând sunetul lor sfârâitor prin toate încăperile co- 
răbii, şi ne intepau cu trompele lor otrăvite, sugându-ne fără milă sân- 
gele, nu numai din părţile descoperite ale corpului, dar treceau char 
prin covoarele şi velintele cu care ne inveleam, aşa că nici nu era de 

gândit la somn. Cum înceta chinuirea lor, cădeam fntr’un somn adânc, 
frate cu moartea, care abia ne putea întrema, atât era de înăbuşitoare 
căldura din corabie. In sfârşit, marfa destinată pentru Calcutta fu des- 
cărcată şi cea nouă, care în mare parte era opiu, — grozava sub- 
stanță de fumat, ce enervează si otrăveşte, — dest nat pentru Canton, 
în China, sosea mereu, aşa că din nefericire munca mea nu se mai 
isprăvia, până când corabia fu în sfârşit încărcată din nou. 

Noroc că şi căpitanul avea nevoie de odihnă ca şi mine, ca şi noi 
toţi. Părăsi deci corabia şi se înstală într'unul din hotelele ridicate în 
portul Calcuttei de englezii doritori de câştig şi care sunt tot aşa de 
bine şi confortabil instalate, ca şi cele de pe ţărmul Tamisei din Lon- 
dra. Eu îl insotii şi Rowley rămase pe.bord. Putin mai înainte de 
plecarea noastră de pe bord, el îmi vara pe furis în mână un biletel, 
pe care-l ascunsei cu grije. Cutărul cu hainele, rufele şi celelalte lu- 
cruri necesare, le luai pe uscat. 

Abia seara, când fui singur în odaia mea, putui să citesc bileţelul. 
Imi scria să fiu pregătit, căci peste câteva zile se apropie ceasul, când 
să aducem la îndeplinire planul nostru. Incă nu hotărâse cum vom 
proceda; dar spera că în curând să găsească mijlocul. De o camdată, 
trebuia să-mi procur nişte haine simple de nanking sau de bumbăcă- 
rie albe, şi o pălărie de paie cu bordurile largi, cum poartă cea mai 
mare parte din Englezii din Calcutta. Şi el va avea tot cam aceleaşi 
haine, aşa ca să treacă cât se poate mai nebăgat în seamă. Pentru 
fuga noastră, vom alege probabil una dintre corăbiile cu pelegrini, ce 
urcau în susul Gangelui, căci băgase de seamă, de vre-o câteva zile, 
că printre pelegrini, se mai găsiau pe aceste corăbii şi englezi îmbră- 
caţi aşa. Nu ştia încă cum o să-mi trimită alte ştiri, dar îmi spunea 
să am încredere, chiar dacă le voi primi prin vrun mijloc cât de ciu- 
dat şi mai neaşteptat. Se va servi mai bine de un indian, spre mai 
mare siguranţă, decât de un european. Incheie cu rugămintea să rup 
îndată bileţelul şi: cu salutări cordiale. 

Arsei biletelul la lumînare şi detei fuga sub alcov, care acoperea 
ca o căsuță, cu perdelele lui, patul, casă poată apăra astfel pe bietul 
european de înțepăturile dureroase ale ţânţarilor, pentru cari carnea 
lui are un gust deosebit. Trăsei iute perdeaua şi îi auziam zbârnăind 
în roiuri împrejurul patului meu, fără a-şi putea îndestuli pofta. 

A doua zi de dimineaţă, căpitanul hotărâse să vizităm Calcutta, căci 
numai dimineaţa e cu putință să mergi sau să călăreşti. Cu cât soa- 
rele se urcă mai sus pe cer, cu atât arşiţa lui devine mai dogoritoa- 
re şi te goneşte în casă. 

Era patru de dimineaţă când încălecarăm pe nişte frumoşi cai ară- 
beşti ce inchiriasem; ne însoțea un mihmador sau servitor indian, Era 
oarecum răcoare, deşi soarele strălucea sus pe cerul senin. Trecurăm 
printre şirurile de palate din Chauringhie şi pe stradele cu.colibe, cu 
coperişurile de foi de palmier sau de pisang; admirarăm pagodele si 
turnurile lor şi arhitectura sveltă a moscheelor si minaretelor lor, ob- 
servam mişcarea cea mare din pieţe şi mulţimea împestriţată de po- 
poare, strigătul nesuferit ce scoate indianul când are treabă, ţipătul 
culisului sau hamalului, muzica îngrozitoare a jonglerilor sau a sca- 
matorilor de tot felul. 

Şiruri de cămile treceau, conduse de persani serioşi şi reci, încăr- 
cate cu mărfurile depărtatei lor patrii; treceau palouchine, un fel de: 
cutioare cu perini şi perdele, în care se odihneau bogătaşii leneşi, pe: 
care-i poartă bietii culi. Cu greu poţi descrie pe scurt acest specta- 
col. Mai ciudati mi se păreau bogatii indieni, radjahii sau prinții ţărei, 
cari călăreau deasupra elefanților, înconjurați de servitorii, ce vesteau 
multimei apropierea stăpânului lor, pe când el stetea odihnindu-se a 
lene sub un splendid baldachin sau umbrelă, care-l apăra de razele 
soarelui, îşi fuma Lukah (o pipă cu un tub lung, mobil, prin care fu- 
mul tutunului trece mai înainte prin apă spre a se răcori şi curăţi) a- 
dică narghileaua, pe care o tinea la spatele lui un servitor şi o um-- 
plea mereu, pe când un altul îi făcea vânt cu un evantaliu. Dinapoia. 
urechilor colosale ale elefantului, stă servitorul care-l conduce. In fe- 
lul acesta se lasă a fi purtat pe străzi trândavul sahib sau stăpân, a- 
rătându-şi splendoarea şi puterea prin servitorii bogat impodobiti, a 
căror număr e proporţional cu demnitatea şi vaza stăpânului lor. 

Eram aproage ametiti de sgomotul multimei de pe străzi şi parcă 
ne topea văpaia dogoritoare a razelor de soare, contra cărora nu ne 
apăra nici o umbrelă sau baldachin, ca pe bogatii negustori englezi sau 
ca pe radjahi; căpitanul hotărâ să ne 'ntoarcem la hotel şi să luăm o: 
baie în Gange, cum ne stătuise mihmadorul. 

Acolo ne aştepta un nou spectacol, la care priviam de pe treptele 
de marmoră, ce conduc dela ţărmul zidit al fluviului în apa lui limpede 
şi ademenitoare. 

Sute şi mii de indieni de toate vârstele, bărbaţi şi femei, se aduna- 
seră acolo, ca să se afunde, rugându-se, în apa sfântă a fluviului, unde 
se mai afla o mulţime, spre a lua baia curăţitoare, prescrisă de religia 
lor. Foiau chipurile negre, cari intrau în apă rugându-se şi tot rugân- 
du-se ieşeau de acolo! Un zumzet ciudat umplea văzduhul, făcut de 
+ -găclunile şoptite, pe care nu le poate împedica sau opri nimeni şi 
ri “ic. Insă abia pot descrie binefacereu unei astfel de băi. O fi pute- 
ro” imviorătoare a acestei ape limpezi sau o fi binefacerea ce dă — 
mai a'c sub cerul unei ţări călduroase — o baie de râu, atât pot 
spune că niciodată o baie în valurile varzui ale Oltului din tara mea, 
chiar în cele mai călduroase zile de vară, nu-mi a dat această răcori- 
re şi această dispoziţie negrăit de plăcută. Chiar şi căpitanul vorbea 
mereu de buna-i dispoziţie şi ne întoarserăm la hotel întăriţi şi insu- 
fletiti; acolo ne aştepta masa în grădină, la umbra deasă a celui mai 
mare smochin pe care l-am văzut vre-odată în India. 

Pe băncile de la tulpina străvechiului copac, gros de nu-l puteau 
cuprinde doi inşi în braţe, erau puse perini moi şi în fata lor aşter- 
nută o masă, încărcată cu roadele delicioase ale Indiei, crude şi găti- 
te şi tot felul de mâncări scumpe, care ar fi putut conveni mai bine 
gustului unui englez. Dar mai mult făcea cu ochiul căpitanul Ball unor 
sticle mari şi albe din care-i zâmbea vinul negru, plin de foc, de Madera. 

Călăritul straşnic şi baia răcoritoare ne aţâţară. pofta de mâncare şi 
mai ales setea căpitanului, atâta vreme stăpânită, care se apucă să şi-o 
potolească în aşa măsură, încât eram sigur de urmări. Şi în adevăr, 
nu trecu mult şi se iviră semnele betiei, când omul îşi desvălueşte 
adâncul sufletului. 

Până aici vorbise putin cu mine, sau mai de loc; dar acum vinul des- 
“legă legătura cu care-i legase limba precautia şi sufletul lui închis, se 
dete acuma pe fata. 

Ura lui stăpânită fata de Rowley, îşi dete acum drumul. Isi propti 
apoi capul cu mâna şi-mi aruncă nişte priviri din care ţâşniau flacări 
de ura nimicitoare. 

«Ştiu sigur,» strigă el, «că omul ăsta dârz are gânduri de revoltă, 
„că-mi face duşmani matelotii mei şi-i ademeneşte să treacă de partea 
lui; dar e în mâna mea.» Cu aceste cuvinte, scoase din buzunar. două 
revolvere, şi le puse pe masă. 

«Uite, aceasta îl va amuti la prima ş: cea mai neînsemnată răsvrăti- 
re şi-l va da hrană peştilor din Marea Galbenă. Ca să fiu pregătit, 
am să mai angajez un dulgher pe punte. Şi pe D-ta te-a ademenit», 
continuă el scrâşnind din dinți,» ştiu; dar si pentru D-ta e aici un 
glonte, poţi să mă crezi pe cuvântul meu de căpitan Ball, comandan- 
tul «Cetăţei Londrei.» 

Continuă cam pe tonui acesta, până când i-se îngreuiă limba de a- 
tâta băutură de atâtea înjurături şi atâtea ameninţări şi vorba-i era 
doar un bâlbâit curat. La urmă se cufundd în perinele pe care şedea si 
ar fi şi adormit de nu l-ar fi reţinut deştept o scenă extraordinar de 
ciudată, care însă de altfel nu dură mult. 

Fui nevoit să tac; ştiam foarte bine că o singură vorbă de apărare 
sau de scuză l-ar fi adus într'o stare de nebunie şi i-ar fi fost lucru 
de nimic să descarce asupră-mi unul din pistoalele, cari erau încărca- 
te. Ochi-mi erau ţintă la mâna lui; deşi tăceam din gură, nu eram si- 
gur de viata mea şi ca să mi-o scap, trebuia să fiu cu ochii în patru, 
Din fericire un spectacoi deosebit, adevărat indian, dete alt şir gân- 
durilor sale şi mă înlănţui şi pe mine. 

Şase persoane se apropiară de pajistea, ce se desfăşura la picioa- 
rele noastre în toată splendoarea. Erau trei femei tinere şi trei bărbați. 
Unul dintre ei întinse pe iarbă nişte covoare colorate; se aşezară a- 
poi turceşte şi doi dintre ei scoaseră nişte instrumente, un fel de flu- 
ere sau de flaute, cel dal treilea îşi aşeză dinainte un fel de tripied 
ciudat şi de-asupra lui un lighean mare de metal, “tamtamul» foarte 
iubit în toată India şi începu o muzică, care izbea în mod nespus de 
neplăcut simţul meu muzical. 

Cele trei femei, bajadere indiane sau dansatoare publice, îmbrăca- 
te frumos, cu colane de mărgăritare, cu coroare de flori pe părul lor 
negru despletit, îşi deteră pe spate vălurile subţiri ce le învăluiau şi 
începură un dans însoţit de un cântec monoton, nu tocmai neplăcut. 
Nu era un dans cu săltături sau sărituri, ci un soiu de paşi şi de miş- 
cari ritmice ale braţelor goale, a întregei părţi de la brâu în sus si 
mişcarea capului de la un umăr la altul. Pe lângă aceste mişcări blân- 
de şi espresive, ele se mai învârteau una în jurul celeilalte, cât se 
poate de grațios. Câtuşi de puţin necuviincios, dansul păstra măsura 
frumosului şi demnităţei. 

Aşa ceva nu mai văzusem. Nu-i de mirat că acest spectacol răpitor 
“îmi robi cu totul privirile şi dete gândurilor mele o direcţie cu totul 
deosebită de cea de până aci. 

Mina glumeaţă a uneia din femei, care arăta spre căpitan, înclinând 
uşor capul, îmi atrase privirile înspre el. Duioşia cântecului, mişcările 
line ale dansului bajaderelor şi ametitoarele lovituri ale tamtamului îl 
făcuseră să adoarmă greu şi respiraţia, adâncă, horcăitoare, arăta că 
lumea dinprejur nu mai exista pentru el. 

Dansul era pe sfarsite. Plătii dansatoarelor câteva monede indiane 
si ele se depărtară împreună cu muzicanţii. Sedeam cufundat in gân- 
duri asupra ciudăţeniei acestei zile, când baiadera, care arătase spre 
căpitanul adormit, se întoarse prefăcându-se că caută ceva ce pierduse. 
Deodată sări lângă mine, şopti numele lui Rowley la urechea mea şi- 
mi vârâ în mănă un bilet. Dispăru mai înainte ca eu să-mi îi venit în 
fire din surpriza ce-mi produsese. Ascunsei repede biletul şi pentrucă 
căpitanul dormea încă adânc, mă depărtai încetinel şi mă dusei sub 
bolta de viţă deasă şi umbroasă. Acolo, singur şi la adăpost, destăcui 
biletelul. Era dela Rowley şi-mi spunea că totul e pus la cale cum nu 
se poate mai bine. Deseară când — după cum ne aşteptam — căpi- 
tanul va cădea beat mort şi va durmi buştean, eu să fiu la ceasul 11 
punct, cu un pachetel cât mai mic posibil cu ceea ce aveam mai bun 
şi mai de trebuință, la poarta hotelului, unde mă va aştepta un culis. 
Dacă va pronunţa cuvântul Rowley, să mă încred în el fără de frică. 
El mă va conduce la locui unde aveam să-l întâlnesc pe Rowley. 

Scrisoarea mă impresiona atât de puternic, încât mă apucă un fel 
„de tremur. Fu mare noroc că somnul adânc al căpitanului îmi dete 
timp să mă reculeg şi să-mi reiau locul lângă el. Aci iar începui să 
mă gândesc la cele ce-mi spusese el. Vorbise vinul, e drept, nu el, 
dar îşi dedese pe față fundul sufletului şi-mi arătase foarte lămurit 
ceea ce ne aştepta, pe Rowley şi pe mine. Şi când astfel de senti- 
mente îl insufleteau, uşor ar fi putut o faptă, cât ne nevinovată, să-i 


atate şi mai mult ura şi să-l facă să făptuiască cea mai .înfiorătoare | 


crimă, dacă i-ar fi venit gust. 
(Va urma) Aurelia Y. Cockinescu. 


PROBLEME DE DESLEGAT 


I. Două persoane A şi B fac socoteală câtă avere au. După soco- 
teală resulta că A are îndoit cât are B şi că amândouă persoanele 
posed 5493 napoleoni. Cât are fie-care? 

Il. «Cu opt ani înainte de aceasta», zise un tată fiului său, — “eu 
am fost de şease ori mai bătrân ca tine; după 20 ani însă voi fi nu- 
mai de două ori mai bătrân ca tine.» Cât de bătrân a fost fie-care? 


TB. 


184 AMICUL TINERIMEL 


I. Aritmosrif. 


EIA SANS e, ATA Popor din Rusia 
(27 HA Mow B..... Insulă din Europa : 

9\2/1|2 1012 11 4672 . Se spun la clacă, şezători ş.a. 
Beet P2159 ASRS e Ceva in scoala. 

AO TAAT i! ek O mică naţionalitate în Austro-Ungaria 
Îi A DTA Ste Asi Ceva la biserică (cuvântul e întors). 


Literile din şirul întâi de sus în jos şi cele din rândul ultim de jos: 
în sus dau numele unui liceu din România. 


Alex. N. Gheocălescu — Câmpulung. 
{l. Aritmosrif. 


Munte în Palestina 
Nume biblic 
Nnme de boer vechiu 
Fiinţă 
. ‘ Consonanta 
J 

Vasile N. Butescu — Bucuresti 
Deslegăriie in N-rul 13, 


DESLEGARI. 


„ Problema I. dela pag. 152. In 8 3/, ani, 
Au deslegat bine: M. O. D. Ioachim Munteanu protop. Agnita. (Tran- 
silvania). D-ra Zoe Schuster — Bucureşti. Const. D. Georgescu — 
Colentina. |. |. Mardale — Drănic — Dolj. D. D. Tomescu — Bucuresti 
„Problema IT. dela pag. 152. Numerii sunt: 16, 28, 30 şi 36. 
Au deslegat bine: M. O. D, loachim Munteanu — Agnita. D-ra Zoe 
Schuster — Bucureşti, Const. D. Georgescu — Colentina. |. |. Mar- 
dale — Drănic. r 
Şarada dela pag, 152. Cap-sulă. 
Au deslegat bine: M. O. D. loachim Munteanu — Agnita. C. D. Geor- 
gescu — Colentina. H. Th. Leontescu — Coconi — Ilfov. Răducan 
lonescu şi Anastasie G. Popa — Maltezi. 


Poşta Redactiei 


H. Th. Leon .. . Când trimiti şarade etc. trimite si deslegarea. 
Iul. M. Constantinescu, Unde ai găsit problemele din n-rul 10 întrea- 
bă Alex. N. Gheocăiescu — Câmpulung. Anastasie G. Popa. Sarada 
nu este de loc lămurită. D. D. Tomescu. Aritmogriful trimis e încur- 
cat şi de nepriceput. Când treci pe aici? 


a 


Revista AMICUL TINERIMEI începe de la 1 Aprilie a. c. al şap- 
telea an al existenţei saie. i 

Tot ce priveşte abonamentele, corespondența, articolele, deslegările 
etc. se vor adresa ,,Redactiei Amicului Tinerimei, Bucuresti Strada 
Romană No. 12. 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Directiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, Iž- 
"sand loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în lăuntrul 'Ţărei Româ- 
nesti 5 bani de fie-care 50 grame, iar din celelalte ţări locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte şi legate, anii II, III şi IV cu Lei 4; anii V si VI 
cu Lei 5. 


Tinerilor ! Răspândiți revista voastră cât puteți mai 
mult ! : i 


Păstrați numerile spre a le lega la sfârşitul anului. 


Primul Atelier românesc de păpuși și jucării naționale 


Adresa: BUCUREŞTI — STR. ROMANĂ No. 12 


In aceiaşi casă cu Redacţia <AMICULUI TINERIMEI» 


e y Ea 
= 


Pentru voi, lragi copii, fete gi baieti, a deschis o 
prietina a tinerimii, un. atelier de păpuşele foarte 
drăgălaşe şi de felurite feor precum si o clinică 
pentru cle: fu ROAR a 

Se găsese aci păpuşi mari si-mici, armată română, 
ciobănași, oi, căţei, cocosi si alte animale, “cu pre- 


+ turi mici. 

Anul al Vli-lea Noz 12 15 Septemvrie 1910 


Numărul 20 bani 2 


N-rul 12 15 Septemvrie Anul VII 


a REVISTA PENTRU TINERIMEA SCOLARA 
KKK CULTURA XXX X 

i MORALA, IUBIRE DE NEAM, ȘTIINȚA, 

XXXX MUNCA XXXX 


APARE DE 2 ORI PE LUNA SUB DIRECȚIA ABONAMENTUL ANUAL : 


D-lui 1. MOISIL.— București 


In România” , .:... 3 are “oer 
Afară de România . . . Coroane 5 


Sborul Insinerului Vlaicu cu Aeroplanul. 


— Dela Cotroceni la Chitila si inapoi — 


Un amurg liniştit. Pe platoul dela Cotroceni lume multă. Ochii tu- 
turor stau atintiti spre hangarul în care se odihneşte pasărea fermecată, 

Curge lumea pe toate drumurile. Bicicletele se întrec cu automobi- 
lele, cari vin în goană din toate părţile; se lăţise vestea, că Vlaicu 
are să sboare la Chitila. 

Peste tot emoție şi nerăbdare, entusiasm şi nedumerire. Ce-are să 
fie? 

De-odată porţile dela hangar se desfac greoaie ca nişte aripi uriaşe. 
Lumea dă năvală. Un fulger de emoție înfiorară toate sufletele. Copii 
din mahala, vechi cunoştinţe şi poate cei mai sinceri prieteni ai avia- 
torului se năpustesc ca un stol de vrăbii gureşe să pună şi ei mânu- 
tele lor mici şi nespălate şi să ajute — vorba vine — pasărea minu- 
nată să iasă la larg. Si în mijlocul acestui alai, Vlaicu înalt şi subtirel, 
un copil şi el, vine în urma aeroplanului cu paşi mărunți şi sprinteni 
înmlădiindu-se ca o trestie. E vesel ca întotdeauna. Vorbeşte cu copii, 
glumeşte, îi mângâie pe păr, pe obraz, şi ochii lor se întorc senini şi 
frumoşi spre dânsul ca spre o minune. 

lon mecanicul, băiatul bun şi credincios al lui Vlaicu, se înfurie; 
pusderia asta de copii îl înghesue şi-l calcă pe picioare, 

— Mai mergeţi şi pe-acasă mă! le strigă el. Copii însă nici gând 
s'asculte şi-şi vad gălăgioşi şi veseli de treabă. Soarele din asfintit 
îşi fărâmă razele peste tot alaiul acesta ca un gospodar bun ce arun- 
că din pragul tinzii ploaie de graunte pasărilor înfometate. 

Ajung pe platou. Lumea se desface în două, lăsând cărare liberă 
libelulei gata de sbor. 

Vlaicu nu mai vede pe nimeni. Se învârteşte în jurul aeroplanului, 
se uită, cercetează, pipăe sârmele, încearcă pânza, se mai uită odată 
îndrăzneţ în văzduh şi uşor cao pană sare în aparat. Mâna pe cârmă 
şi motorul porneşte să urle înfiorând pacea amurgului. 

lon mecanicul vorbeşte cu Vlaicu mai. mult prin semne, se depăr- 
tează de aparat câţi-va paşi, se uită încă odată pe sus, se întoarce și- 
i spune că-i linişte în cer şi pe pământ. Şi Vlaicu, cu ochii tintiti la 
motor, adus de spate, porneşte ca o pasăre de pradă «să mănânce 
nori» cum zice el. După câteva clipe învârteşte cârma cu o mişcare 
de hot rafinat şi iată-l înălțându-se spre cer. Lumea isbucneşte în u- 
rale, copii sar de bucurie şi de pe toate sufletele se ridică nedomi- 
rirea şi teama cum se ridică negurile din văi la răsăritul soarelui. 

lon se apropie de noi îngrijat frământându-şi mânile. 

— Ce-i loane, ce crezi? îl întreb. 

— Nu ştiu zău.... motorul e cu toane şi mi-e cam teamă. Trebuia 
să-l lase să se înfiebânte mai mult. 

— De ce nu la lăsat? 

— Apoi nu-l ştii pe d. Vlaicu? Mai poţi să stai de vorbă cu el?! 
Când e să sboare nu mai ascultă de nimeni. 

In vremea asta pasărea străbătea văzduhul admirată de toată lumea. 

De-odată vedem că începe să se coboare. Sufletele se ghemuesc 
de teamă. lon face ochii mari, borboroseste ceva si dă fuga la auto- 
mobil. Noi după el. Copii strigă: Se lasă, se lasă jos! şi pornesc în 
goană mare. Bicicletele sboară ca nişte săgeți, automobilele alunecă... 
Intr'adevăr Vlaicu se scoboară. 

Până să ajungem la ei, copii erau acolo. Luară aparatul şi pe Vlai- 
cu în mijloc ca pe-un căpitan şi veneau. Hei, dar căpitanul era furios, 
îi scăpărau ochii de ciudă. La întrebările noastre ne răspunde scurt 
privind aiurea: 

— Motorul... nu vrea să meargă! Am să-i dau drumul să-l găsească 
o sută de draci! 

Şi pe când ne intorceam noi pe lângă aeroplan soarele se ascundea 
cu totul în nemărginitul zării. 

In mijlocul lumii neîncrezătoare, Vlaicu îşi examinează încă odată a- 
eroplanul şi se urcă. Dă drumul motorului şi-l lasă să funcţioneze pe 
loc câtă-va vreme. Se uită la el cu atenţie, se apleacă, ascultă. 

Nu-i place cum merge!.... De necaz îşi scoate sapca din cap, o în- 
toarce pe dos şi şi-o pune iar. Lumea râde. Vlaicu vede ce-a făcut şi 
râde şi el. lar e vesel şi veselia lui însenină sufletele. 

Dă forţă mai multă motorului. Se apleacă şi mai ascultă odată. Chia- 
mă apoi pe lon, îi spune ceva. lon face semn că a înţeles şi se de- 
părtează. După două clipe Vlaicu porneşte cu furie, se ridică de pe 
pământ şi par'că se duce drept în sus. Lumea îl aclamă, dar mai cu 
rezervă ; ce uşor poţi să-ţi pierzi încrederea mulţimii! 

Vlaicu sbura, sbura spre asfintit, şi cu cât se depărta, sufletele re- 
năşteau, de usurare. Si se ridica tot mai sus. Lumea se uita după el 
înmărmurită de emotie, iar departe departe în zare, un nor în forma 
. unui uriaş urs alb îl aştepta neclintit sprijinit pe labele de dinainte. 

O linişte de sărbătoare stăpânea cuprinsul. Libelula lui Vlaicu se 
zărea departe, departe şi din uruitul de adineauri nu se mai auzia de- 
cât un zumnet ca de bondar prins sub o sticlă. 

— Cum merge? îl întreb pe lon care se apropie de noi. 

— Merge bine,.. aşa mi se pare că merge bine... mi-a spus că are 
să se întoarcă pe aici şi de vom vedea că nu se coboară şi virează 
la stânga să ştiu că se duce la Chitila. Să-l urmărim cu automobilul! 

— Se întoarce, se întoarce... uite]... strigau copii veseli şi bătând 
din palme. Intr'adevăr Vlaicu se întorcea spre marea noastră bucurie. 
Ursul alb din zare se uita uimit în aşteptarea lui, îşi strânse încet şi 
labele dinainte şi se culcă de nu se mai văzu. 

Libelula venea uşoară alunecând prin văzduh ca un fulg. O vedeam 
cum creşte, cum se desluşeşte şi cu cât se apropia lua în ochii noştri 
umezi de lacrimi de mândrie proporţii fantastice, uriaşe. La un mo- 
ment mi s'a părut c'a cuprins tot spaţiul dintre pământ şi cer. 

Când trecu pe deasupra noastră entuziasmul îşi ajunse culmea. U- 
rale nesfârşite se deslănţuiră din toate piepturile cutremurând văzduhul. 
Copii săreau de bucuric şi-şi aruncau pălăriuţele în aer. Unii se dă- 
deau de-a tumba peste cap. 

Vlaicu le multumen la toţi făcând semne. cu mâna şi pe urmă arată 
cu braţul întins spre Chitila. Peste puţin viră la stânga şi porni ca o 
vedenie. Noi în automobil şi după el. Şoferul entusiasmat dădu moto- 
rului toată viteza. Sburăm peste platoul Cotrocenilor, dăm în şosea 
şi înainte... înainte într'un tremur de emoție de nedescris. Fiecare ob- 
stacol ne infuria, fiecare lovitură de drum ne scotea din fire. 

Pe Vlaicu nu-l pierdeam o clipă din ochi. Se ducea falnic învingă- 
sorul. Aluneca pe de-asupra coşurilor înalte ca un balaur. 

— “Doamne ajută-i să ajungă cu bine!» şoptia câte unul dintre noi 
şi toţi făceau în gând aceeaşi rugăciune: sunt clipe în viaţa asta când 
fără să vreai te rogi la Dumnezeu! 

Rămăseserăm în urmă. Cădea noaptea tot mai deasă. Libelula de 
abia se mai zărea în depărtare. Noi sburăm pe urma ei, pe-o şosea 
mizerabilă, plină de gropi sl de cotitur.. Ajungem la o răspântie. Auto- 
mobilul se opreşte. 

— «Ce e?» întreb pe şofer. 

— “Nu mai ştiu pe unde s’apuc!» li tremura glasul de necaz şi de 
nerăbdare. 

— Ce-i de făcut? 

— S'o iau de-a dreptul!, îmi răspunse hotărât. 

— la-o! îi spunem şi noi tot atât de hotărâți. 

Şi pornirăm într'o goană nebună peste câmp, prin gropi, peste şan- 
turi.... Cine se mai uita pe jos? Ochii noştri nu se deslipeau o clipă 
de vedenia frumoasă care se pierdea în orizont. 

Ocolim case, grădini, curţi... Lumea se uită la noi speriată, cânii 
se stârnesc din toate părţile... Alunecăm ca o nălucă prin curtea unei 

mori, eşim prin partea cealaltă pe sub un portal întunecat, trecem o: 
apă şi-apoi alt pod şi după câteva clipe ne trezim pe-un drum uşor: 
şi ajungem la linia ferată. Trecerea închisă, venia trenul!! Culmea! 

Ce mici şi ce greoaie mi s'au părut atunci toate lucrurile de pe pă- - 
mânt! Vedeam trenul acela, care se târa mătăhălos şi negru, ca un 
vierme enorm. Parca ieşea din noroi. Şi venea încet... încet cum n'am: 
văzut niciodată să vie un tren; par'că ne făcea în necaz. 

Vlaicu se mai zărea ca un punct în infinit. Se cobora... Se vedea 
cum se joacă să se coboare. Se scălda parcă în marea dintre pământ 
şi aer. 

Şi noi, noi bietii oameni, steteam opriţi de două bârne puse de-a 
curmezişul, steteam să aşteptăm un tren, care nu mai venia. 


«Câtă depărtare-i doamne de la vierme până la astru», vorba bătrâ- 
nului maestru. 


In sfârşit după câteva minute de chin groaznic trece trenul. Imi ve- 
nia să pui o mână să-l împing mai repede la vale. Drumul ni se.des- 
chide şi pornim în furie. In curând iată-ne pe şoseaua mai bună dinspre: 
Chitila, şi, după câteva minute ajungem. 

<A sosit cu bine!» ne spune portarul. 

— Nu sa întâmplat nimic, nimic? întrebăm. 

— Mai nimic. E voinic şi teafăr. S'a coborât frumos, dar... 

— Dar ce? 

— A sărit din aparat înainte de-a se opri, la atins o sârmă şi l'a 
dat de trei de-a peste capu. 

— Asta-e ca să se facă iar om, cum se întâmplă cu feti-frumosii 
din poveste — ziserăm noi şi intrarăm veseli în aerodrom. 

Aici sărbătoare. Toţi erau veseli, entusiasmati. Erau sufletele renăs-- 
cute din întunericul îndoelii. Fiindcă nimeni de-aici nu crezuse în ae- 
roplanul lui Vlaicu, nimeni nu-l văzuse şi toţi auziseră numai rău de 
invenţia tânărului de peste munţi. D-l Cerchez, iniţiatorul şi directorul 
aerodromului a spus'o cu toată sinceritatea când a ridicat primul pa-- 
har de şampanie: 

— Băete să trăeşti! Şi s'o ştii de la mine, n'am auzit o vorbă bună 
‘despre aparatul tău... Ai duşmani multi, dar lasăîi pe ei cu socotelile 
lor, cu matematicile lor şi tu sboară înainte. «Să trăeşti !». 

In glasul d-lui Cerchez era o pornire de mândrie sinceră şi de bu- 
curie înaltă. Omul acesta, care de dragul progresului sacrifică bani şi 
vreme pentru cel dintâi aerodrom din ţară, avu fericirea să primească. 
pe cel dintâi aviator român, care pe neaşteptate se coborâ din înălţimi 
să-i dea bună seară, cu curaj şi stăruință pentru viitoarea desvoltare: 
a aviatiunei româneşti. 


* * 
* 


Peste două zile, tot înspre seară Vlaicu părăsi aerodromul in ura-- 
lele mulţimii şi după ce făcu un sbor spre Buftea, dispărând după nişte 
arbori, iată-l deodată ridicându-se liniştit şi virând la stânga. Trecu pe 
lângă aerodrom, pe partea dinspre şosea şi porni falnic spre Cotroceni. 
Lumea se uita cu drag după copilul acesta fermecat, care se ridica tot. 
mai mult spre cer înălţând toate sufletele cu dânsul. 

Noi, câțiva prieteni, pornirăm cu automobilul după el dar.... nenoro- 
“cul nostru, ni se strică o roată şi mergeam încet de tot. Cu chiu cu 
vai întrarăm pe şoseaua Griviței. Ne lăsă în urmă căruțele şi un tram- 
vai cu un cal ca vai de el. Mai mare ruşinea. 

Şi pe când pământul îşi bătea joc de noi în halul ăsta, văzduhul îl 
rasfata pe Vlaicu, ca pe un copil al lui şi ajunse sănătos la Cotroceni, 
unde îl aştepta cu drag lumea şi prietenii lui, copii, cari erau dispe- 
rati că nu-l. mai văzuseră de două zile. 

Seara ne-am întâlnit cu toţii în oraş, ne-a povestit de spaima cela 
cuprins, când a văzut că trece peste un râu şi peste o rîpă, si de pri- 
mirea ce i-a făcuto lumea când s'a coborât. 

— Dar copiii? îl întreb eu! 

Vlaicu râde cu poftă şi începe: . 

— Măi, să-i fi văzut. Cum m'am lăsat jos, erau acolo. Ai dracului, 
parcă ar fi maşina lor. Să-i fi văzut cum mi-o duceau toţi, cum se 
impingeau şi cădeau unii peste alţii ca nişte snopi. Mă ţineau de hai- 
na, de mani.... şi tot pe lângă mine. 

— Nu le zici câteodată ceva? Nu te supără? 

— Le zic să se ducă acasă, mă răstesc la ei, dar nam ce le face, 
că numa-i vezi că plâng.“ 

Şi Vlaicu râde ca un copil, când îşi aduce aminte de toate astea. 

Şi aşa a fost. Un copil venit de departe, sfios cu oamenii, îndrăs- 
net peste măsură în ale lui, a venit aici şi în mijlocul neîncrederii 
generale s'a apucat de lucru. Cu mânile dela cămaşe resfrante a cio- 
plit, s'a chinuit, s'a târât prin ţărâna, ca să se ridice apoi în înălțimile 
senine, înălțându-ne şi pe noi cu dânsul în fata lumei. Şi de-acolo de 
sus i-a ertat pe toţi cari i-au făcut pe pământ atâtea mizerii şi lau 
jignit până în adâncul sufletului. l-a iertat! 

In ţărâna dela arsenal în care a muncit Vlaicu sunt lacrimi. Voi cei 
ce n'aţi crezut întrânsul, voi cei ertati azi de el, uitati-va în ţărâna 
aceia şi taceti. Vlaicu e sus, e învingătorul, e stăpânul! Să ne bucu- 
răm cu toţii. Vlaicu e al nostru! 

Z. Barsan. 


Ce ştie să povestească lâna unei cite. 
(A. V. Cochinescu) 


Cocoana Leanca croitoreasa plecase la o doamnă în oraş ca să ia 
ceva de lucru. Marioara rămăsese acasă şi cum era fată cuminte şi as- 
cultătoare, în loc să plece pe stradă să se joace cu copiii sau să sco- 
tocească prin dulapuri, se aşeză frumos pe covorul de zdrente din sală 
şi începu să coase rochite păpuşii din petecele ce-i dăduse mama-sa. 
Avea o bucată frumoasă de postav roşu şi nu se pricepea cum să cro- 
iască un paltonaş pentru păpuşa cea mică, cum văzuse la fetiţa maio- 
rului de peste drum. Il întinse şi ea binisor pe jos şi se pregătea să 
taie, când ce odată i se păru că aude nişte voci subtirele vorbind. 


190 AMICUL TINERIMEI 


— «Ej, bună ziua verişoară, când ai venit?» 

Bucatica de postav se uită mândră să vadă cu cine se rudea şi abia 
descoperi între zdrentele preşului o şuviţă de stofă cafenie. 

— Mulţumesc de întrebare, dar de unde mă cunoşti D-ta? 

— Cum să nu te cunosc când suntem rude şi am copilărit împreună? 

— “Dar atunci cum se face că eu am rămas dela rochia unei co- 
coane frumoase şi bogate şi D-ta stai trântită pe jos, de se şterg toţi 
pe picioare de D-ta?» 

— “Se face draga mea şi dacă nu te plictisesc am să-ţi spun prin 
câte am trecut până să mă vezi aici», 

— «Te ascult cu plăcere, mai ales că mica mea stăpână tocmai îşi 
face tiparul în gând». 

Şi atunci şuviţa de stofă din pregul de sdrente, începu să povestească, 

«Iti aduci aminte, erau vre-o câteva zile până în paşti,—oh, e vreme 
de atunci — ne-am pomenit amândouă pe spatele oitelor pe care le în- 
grija ciobănaşul acela bălai şi bun. Eram mici, plăpânde şi lucioase 
amândouă şi crete, de par'că esisem din mâna vre-unui frizer dibaciu. 
Toată vara ne-um plimbat prin păşune, am admirat cerul limpede ziua 
şi stelele scânteietoare noaptea, am ascultat doina din cavalui stăpânu- 
lui nostru şi am crescut. Ne făcusem mai urate, mai. pletoase şi ne des- 
cretisem. A venit apoi o iarnă urâtă. Vântul vâjiă furios şi noi nu mai 
eşiam pe câmp, iar stăpânul nostru nu ne mai cântă din caval. Veniă 
zgribuit de frig, ne dedea de mâncare şi da fuga lângă vatra caldă. Noi 
şedeam alături şi în nopţile lungi vorbiam de cele ce văzusem şi as- 
cultam de sfatul unei oi mai bătrâne, care ne spuneă să avem răbdare, 
că iar o să vie vremea frumoasă şi o să eşim la câmp, dar nu pentru 
multă vreme. Ne bucuram că o să începem iar viaţa de peste vară, 
numai eu intelegeam ce vreă să zică oaia aceea cu vorba ei, că nu o 
să eşim pentru multă vreme. 

Treci iarna cea urâtă, zăpada se topi şi iar furăm scoase la câmp 
unde găsiam ici şi colo un firicel de iarbă. Veni şi frumoasa sărbătoare 
a paştelui, văzurăm multe mieluşele venind pe lume şi eram foarte fericite. 

Dar... o ce scurtă e fericirea pe pământ. Sosi ziua Sf. Gheorghe; 
tatăl ciobănaşului nostru începi să ne numere şi să ne despartă după 
coloare. Noi eram blonde amândouă; altele erau mai oacheşe şi le a- 
şeză într'altă grămadă. 

A doua zi îl văzui venind cu nişte foarfece mari, luând oile una câte 
una şi mare scârţiitură făceau foarfecele lui. Când veni rândul oiţei, pe 
spatele căreia şedeam eu, mă apucă ameteala, simţindu-mă trântită în 
țărână si.... scart, scart, pare că-mi tăiă tot trupul. Nu trecă mult şi 
mă văzui desprinsă de oaie, asvârlită peste alte lâni şi n'meni nu se 
mai uită la mine. 

După ce isprăvi cu toate oile, ne adună pe noi lânile de o parte şi 
femeia lui ne duse la râu să ne spele. Doamne! ce rele sunt nevestele 
ciobanilor ! Erau acolo foarte multe, şedeau pe nişte scaune de lemn 
puse în apă şi după ce ne muiă în râu, ne puneă şi pe noi pe scaun 
şi apoi “tine-te lână să nu te rupi l» trăgeă cu maiul în capul nostru 
de credeam că s'a isprăvit cu noi. Ziceau că ne spală şi se bucurau 
că «stau bine când o veni iarna». 

După ce ne bătă pe toate de ne lăsă mai mult moarte, femeia cio- 
banului nostru ne întinse pe nişte mărăcini ca să.ne uscăm şi cum bă- 
teă vântul, îndată furăm svântate şi gata. 

Pe câteva din noi le-a luat apoi şi le-a trecut prin nişte dinţi de fier 
şi smulgeă sârmele fir cu fir din trupul lor: ziceă că le dă la dărac 
ca să facă cuiere. Puneă apoi câte un caier pe un lemn lung ce-i ziceă 
furcă şi trăgeă binişor cu degetele din el câtevă fire, le răsuceă cu fu- 
sul şi făceă un fir lung de lână tvarsă. 

Când a isprăvit de tors tot ce dărăcise, a pus şi @ wrzit o parte din 
lână, şi apoi a început să fese simie pentru hainele a lor casei. 

Mă uitam la bietele mele tovarăşe şi nu le mai cunoşteam, se fa- 
cuse din ele o pânză groasă şi când a fost gata a dus-o la piud, a 
pus-o iar în apă, de data asta într'un jghiab şi a început iar a o bate. 
Doamne, Doamne, ce-au mai suferit săracele ! 

Bătrâna casei însă s'a apucat să facă din celelalte sculuri de lână, 
ciorapi şi mănuşi. 

Gândiam că am scăpat noi, dar într'o bună zi, vedem pe cioban în- 
cărcând într'un car putine cu brânză şi burdufuri, pune mai la o parte 
abaua, pe care o făcuse nevasta lui, ne pune pe noi toate întrun sac 
şi haide la târg. 

Era zi de sărbătoare şi mare bâlciu de Sfanta Marie. El plecase de 
cu noaptea şi a ajuns în bâlciu tocmai la timp. Îndată a vândut toate 
putinile şi toate burdufurile cu brânză şi apoi s'a dus la un croitor unde 
a lăsat abaua să-i facă mintene, ilari ş o subd, 

lămăsesem doar noi în sac şi gândeam că ne-a luat doar să ne 
plimbe.- Ţi-ai găsit! Vedem că se opreşte carul în fata unei fabrici de 
tricotat. Repede însfacă sacul şi haide cu noi înăuntru, ne scoate la lu- 
mină, un om cu ochelari, gras şi rumen ia faţă, se uită la noi, ne ia 
pe fiecare în mână, ne pipăie şi zice: «Nu-i rea». Nu ştiu ce vor mai 
vorbit ei, că stăpânul nostru era să ne puie iar în car. Atunci domnul 
cu ochelari a mers la un dulap şi a scos de acolo bani pe care i-a dat 
stăpânului nostru. El a p'ecat fără măcar să ne spue unde se duce. 

Ce greu e când ajungi pe mani străine! Numai de cai ajvenit o slugă, 
ne-a luat fără nici o vorbă şi ne-a asvârlit într'o maşină cu dinţi de vai 
de pielea noastră! Era mai rea ca dăracul stăpânei, dar ne-a chinuit 
mai puţin. Cât ai clipi din ochi ne-a şi făcut caere. Erai şi tu la un loc 
cu mine, verişoară dragă, şi ne amestecasem firele de nu se mai cu- 


noşteau. 
- (Va urma) 


Tot respectul nostru fata de soare 
— Vezi pag 110 — 
Si în adevăr e cu putință ca o singură milă cubică să fie 


atât de mare ?! Să nu se poată de loc umplea. o ladă, ai 
cărei pereți, fiecare are lungimea şi înălțimea de câte o milă? 

Cum, navem noi masini, cari să facă totul în lume ; nu sun- 
tem destoinici ca să făurim o maşină, care să deslege şi 
această problemă ? 

Ean să încercăm. 

Să zidim o cărămidărie şi să intrebuintam o astfel de ma- 
şinărie, care să dea gata pe fiecare secundă o cărămidă, a 
cărei înălţime, lăţime şi grosime să fie de o jumătate decot; 
am avea cu alte cuvinte, un zar [cub] de cărămidă de un 
picior. 

Mai departe, să facem maşina în aşa fel ca să meargă zi 
şi noapte şi să'şi împacheteze imediat în lada noastră de o 
milă, cărămida fabricată, aşezând fiecare bucată în ordine. 

Acum S'ar părea în adevăr ciudat dacă lada nu sar um- 
plea in curănd !. Ei bine, să presupunem că fabrica noastră 
e gata şi s'a si pus pe lucru! 

In fiecare secundă—şi asta nu'i putin lucru—da gata o bu- 
cată de cărămidă şi, mai mult, o aşează în ordine în ladă. 
Această lucrare merge aşa de iute încât ochiul nostru abia 
poate s'o urmărească. De aceea avem dreptul să ne aştep- 
tam ca lada să fie în curând plină! 

O da, în curând; în adevăr! Asta o putem socoti foarte 
precis. 

In fiecare secundă se face o cărămidă, aşa dar întrun mi- 
nut se fabrică 60; într'o oră de 60 de ori mai mult, adică 
3000 ; şi într'o zi de 24 ori mai mult, aşa dar 86.400. In- 
trun an întreg se fabrică de 305 ori mai multe, ceea ceface 
31.530.000 bucăţi de cărămidă. 

Acum să vedem câte astfel de cărămizi încap in lada 
noastră. 

Să acoperim mai întâi fundul lăzei cu cărămizi aşezate în 
ordine şi în rânduri. Fiecare rând are lungimea ca de o milă 
(7500 metri), prin urmare intră într'un rând 24.000 de bucăţi. 
Cum însă fundul coprinde 24.000 de astfel de rânduri, tre- 
bue să avem de 24.000 ori 24.000 bucăţi spre a acoperi 
fundul şi asta face tocmai 5760.000.000 bucăţi. 

Fiindcă maşina noastră fabrică anual numai 31.530.000 că- 
rămizi, poate să socotească fiecare copil, că ea, în 18 ani, 
lucrând zi şi noapte, e încă departe de a acoperi numai fun- 
dul lăzei cu bucăţi de cărămidă. 

Lada noastră are însă şi înălțimea de o milă, ceea ce în- 
semnează că spre a se umplea e nevoie de 24.000 de ast- 

fel de straturi, ca acel care acopere fundul si daca ne oste- 
nim să facem o mică socoteală, pe care poate s'o facă orice 
scolar, ne vom convinge că fabrica noastră nu va isprăvi 
aşa iute munca sa, după cum credeam la început. Mergând 
zi şi noapte în tot cursul anului, va trebui să lucreze 438.356 
de ani, 58 zile, 9 ore şi 36 minute, fără nici o întrerupere, 
spre a aduce la îndeplinire sarcina sa. 

Şi avem de a face cu o singură milă cubică, care are 
lungimea, lăţimea şi înălțimea fiecare câte o milă numai! 
Astfel de cuburi încap vre-o 2050 milioane în globul pămân- 
tesc; trebue prin urmare să avem foarte mult respect pentru 
un astfel de zar şi să simţim un respect deosebit pentru 
mingea noastră pământească. 

Afară de acestea trebue să ne gândim că pământul la în- 
ceputul său, când era în stare gazoasă, ocupa un spaţiu ne- 
asemuit mai mare ca acum când e răcit. Acum să'şi facă 
fiecare idee cât de mare este spaţiul ocupat de întreg sis- 
temul nostru solar! Şi cât de neînsemnată este această în- 
tindere fata de tot cuprinsul universului! 

Dar fara să băgăm de seamă am trecut, în călătoria noas- 
tră fantastică, pe lângă soare ; să ne oprim şi să considerăm 
mărimea acestui disc de foc. 

După cum au socotit învățații, soarele conţine 3.500 bili- 
oane mile 'cubice şi acum, când mai mult ori mai puţin ne 
dăm seamă cât e de mare o singură milă cubică, trebne să 
răspundem la întrebarea: Cât de mare este un bilion (1)? 

Un bilion face de un milion de ori câte un milion şi in 
cifre se scrie astfel: 1.000.000.000.000 (10::). Numai şirul 
de numere singur nu ne dă nici cea mai mică idee despre 
sumedenia ce am scris. Ochiul nostru — poate şi inteligenţa 
noastra—este aşa format şi de mărginit în priceperea mul- 
țimei, că cu o singură privire prindem (pricepem) abia ceva 
mai mult de 3 unităţi. Dacă voim să numărăm dintro sin- 
gură privire un şir de 6 liniuţe alăturate (— — — — — — 
trebue sa’l impartim involuntar in de 2 ori câte 3 sau in de 3 
ori câte 2 grupe şi atunci le vom socoti mai repede ca pe 
toate 6. 

Sumele mai mari le citim mai repede după un exerciţiu 


(1) O mie de milioane se numește un miliard (sau bilion). 1 milion de bilioane (10'8) 
face un trilion: un milion de trilioane dă un patrilion (10%); un milion de patri- 
lioane dă un chintilion (105) ș, a. m. d 

mai îndelungat de socotire şi aproape nu ne putem face 
idee despre mărimile asupra căror n'am lăcut nici un exer- 
citiu. 

Un bilion este aşa de mare, că un om care e în stare să 
numere până la 3 in fiecare secundă, ar trebui să numere 
10.000 de ani, zi şi noapte, spre a putea număra un bilion ! 
Dacă s'ar putea tăia din soare 3500 bilioane de cuburi, fie 
care având lungimea, lăţimea şi înălţimea de câte o milă, e 
neîndoios că, dacă cândva o mână ar îi în stare să dărâme 
şi să arunce din soare pe fiecare secundă 3 mile cubice de 
acestea, ar avea de muncă 35 milioane de ani incheiati spre 
a nimici întreg soarele. 

Să ne închipuim că la naşterea soarelui s'a format pe fie 
care secundă câte o milă cubică din masa [materia] sa, cea 
ce în adevăr e puţin cam mult cerut; ei bine, până ce în- 
treg soarele să fie gata, a trebuit să se zidească 100 mili- 
oane ani! 

In astfel de condițiuni călătoria fantastică in univers ne 
este plăcută si ne insullă un respect neobişnuit fata de soare. 

Acest popas al călătoriei noastre ne îndeamnă să începem 
a studia mai bine lumea, încălzită şi luminată de acest mon- 
stru al naturei 


(După Bernstein) A. I. 


PAGCOR AE Le 1d L 


Dormitorul era adâncit in semi-întuneric, tăcere peste tot. 
Singură Marioara in pătuşorul ei de pension, sta rezemata pe 
bratul drept si privea cu ochi mari spre patul ce era alaturi 
de al ei şi unde dormea o colegă. 

De sigur că trebuia să sufere sărmana lată. In somn mişca 
braţele, îngâna vorbe şi se văita ca şi când ar îi voit să 
plângă. 

Marioara privea cum prietena ei mişca micele sale brațe 
albe şi urmărea emoţionată orice mişcare. 

— Doamne !? murmură deodată, acea ce dormea, prin- 
tre suspine ;—directoarea va alla tot... tot... sărmana mea 
mama! 

Marioara intelese totul, se gandi la ceea ce se petrecuse 
peste zi şi la cuvintele directoarei. Cum o rază de soare 
despică norii, după o furtună grozavă de vară, aşa şi acele 
cuvinte întretăiate, murmurate în somn, îi deschiseră sufletul. 

Acum înţelegea tristeţea şi preocuparea amicei sale ce de 
obicei era totdeauna veselă şi zglobie ; acum ghicea totul. 

Se dete jos din pat încet de tot, luă de pe scaun  sortul 
ei negru, deschise cutia mesei sale şi luă de acolo toţi ba- 
nii ce'i avea, apoi plecă. 

Colega ei urma să vorbească şi să se mişte, dar nu se 
deşteptă. Marioara trecu uşor ca o umbră prin marele dor- 
mitor şi esi. 

Inima’i bătea cu putere, simțea sum sângele i se urcă la 
cap; dar ea se gândea să'şi scape amica şi aceasta se pu- 
tea face numai când va fi depus banii în cabinetul directoa- 
rei în locul de unde fuseseră luaţi. 

Trecu,apoi prin coridorul ce ducea la cabinetul directoa- 
rei. Era un întuneric adânc. Ceasul coridorului sună miezul 
nopții ; copila se cutremură, se opri o clipă, dar apoi îşi re- 
luă curajul şi merse înainte. 

Apucând mânerul uşei dela cabinetul directoarei ea tre- 
sări,—apoi uşor, cu grije, făcu un pas, dar se opri îngrozită. 
Directoarea era acolo, la masa ei şi lucra,—la mişcarea usei 
ridicase ochii şi zărise pe Mărioara. 

Atunci au fost clipe de tăcere în care se auzea inima fe- 
tei bătând cu putere. Sărmana Mărioară ! Ea simţea că tre- 
buia să aibă nevoe de o virtute mare, de o voinţă puter- 
nică, care să'i fi dat tăria sacrificiului şi în micul său suflet 
de copil se simţi tare, capabilă de un aga sacrificiu. 

Directoarea se ridică de pe fotoliu în tăcere, se îndreptă 
spre copila, ce rămăsese nemişcată, cu capul în pământ, îi 
luă apoi capul între mâni şi o privi în ochicu durere. O lungă 
tăcere urma, lampa le lumina pe amândouă cu o lumină pa- 
lida. Ce se petrecea în acele două suflete ? 

— De ce ?.. o întrebă directoarea. 

Copila rămase mută, simţea în suflet o durere şi un nod 
de plâns i se urcă în gât. 

— Nu răspunzi ? întrebă directoarea privind'o ţintă în ochii 
ei negri, voind parcă a ghici mărturisirea în ei. 

Din nou o lungă tăcere, copila rămânea tot mută şi ne- 
mişcată. 

Directoarea deveni nerăbdătoare si cu o voce schimbată 
ò întrebă din nou: 

— De cel... 

— Nu mă'ntrebaţi,—zise ea în fine. 

— Dar cum äi venit până aici? 

— Nu mă întrebaţi vă rog. 

„Directoarea se îndreptă spre uşă, o deschise pe jumătate 
şi făcu semn copilei să ese. 

Marioara mută eşi şi se perdu în umbra coridorului. 


* 
* * 


Colega ei părea acum mai liniştită, avea chiar somnul mai 
uşor. Marioara se aruncă pe pătuţul ei alb, îşi luă capul în- 
tre mâni, se simţi mândră de sacriliciul făcut, apoi începu a 
plânge, cum nu mai plânsese ea nici odată. Amintirile înce- 
pură sai treacă pe dinainte; revăzu o noapte nefericită, o 
cameră în penumbră, patul unde mama sa murise, se revăzu 
pe ea copila ce strângea în braţe corpul mamei încă cald; îşi 
reaminti cortegiul lung şi tăcut, biserica îmbrăcată în negru, 
preoţii ce cântau, cimitirul mare şi plin de verdeață şi groapa 
adâncă şi întunecoasă ca noaptea! Cât a plâns ea atunci. 
Auzia parcă şi acum în urechi ecoul ultimelor cuvinte ce i 


le zisese mama muribundă: <D-zeule, fă ca această copilă: 


să crească virtuoasă !» 

De câte ori, după acea zi. repetase ea, fara ale înțelege, 
acele cuvinte. De câte ori îngenuchiată înaintea altarului nu 
zisese în naivitatea sufletului său: Bunule D-zeu fă ca eu să 
crească virtuasă ! “Acum şi numai acum înțelegea ea acele 
cuvinte sfinte. Se gândi la primele zile ale copilăriei sale 


triste, fără nici o persoană iubită; la prima ei zi de intrare 


în pension, cât o costa de a fi între atâtea ființe necunos- 
cute, ce nu se luitau de. loc la ea; apoi venise Cornelia, 
amica ei, simpatia lor devenise proverbială, deşi Cornelia era 
de o fire cu totul deosebită de a Marioarei, şi azi cu firea 
ei era să se peardă ! 

Ce tăcere în dormitorul acela mare si lung! Şi Somnul, 
încet încet o învinse şi ea adormi uşor în nevinovatia’i în- 
gereasca! 

Două zile în urmă sosi şi tatăl ei. Intre directoarea, tatăl 
şi copila, a fost o lungă convorbire. Mărioara rămase tot ta- 
cută; ea simţea durerea tatălui ei, dar simţea şi mărimea 
faptei sale nobile, al sacrificiului său de eroină, prin care 
scăpă o tovarăşe de desonoare. 

Tatăl sdrobit de durere, se rugă, insistă, dar directoarea 
rămâne neschimbată în hotărârea ei. Copila trebuia să plece 
şi va pleca a doua zi dimineaţa, până atunci putea rămâne 
în pension, ca să'şi împacheteze lucrurile. Spre seară fetele 
se jucau prin grădina şcoalei. Apusul aurea toate ramurile 
arborilor, florile şi capetele fetelor ce alergau, ciripind ca 
păsărelele, una după alta. Mărioara şedea pe o bancă din 
fundul grădinei, era palidă, dar cu sufletul senin şi împăcat, 
privea spre fete şi zărind pe Cornelia, ce trecea tăcută şi 
tristă, o chemă. Se priviră amândouă în tăcere mult, mult. Ce 
ziceau oare acei ochi în acele clipe?. Cornelia se roşi şi 
Mărioara îi aruncă braţele după gât şi o sărută cu drag, apoi 
încet îi şopti la ureche: 

Mâne voi pleca 

Cornelia tresări se desfacu din îmbrăţişarea ei îi întinse 
mânile şi'i zise? 

_— Să fie oare adevărat? 

— Da, plec mâne; cine ştie când ne vom mai revedea, 
tata vrea să mă iea cu el, vrea să aibă lângă el pe lică-sa. 

Cornelia începu a plânge. 

— Nu plânge, mica mea prietenă. De ce? Tu îmi vei scrie 
des şi eu asemenea: în vacanţă poate ne vom vedea; dar 
promite-mi un singur lucru: să fii bună şi ascultătoare. Şi-i 
vorbi aşa cum o soră mai mare, vorbeşte uneia mai mici şi 
din nou îi repetă. 

— Imi promiti că ai să fii bună? 

Cornelia drept răspuns i se aruncă de gât, suspinând cu 
desperare, după acea se ridicară de pe bancă şi singure pe 
o alee se plimbară în tăcere. Mărioara simţea toată mări- 
mea sacrificiului ei, se simţea demnă de mama ei, se sim- 
tea fericită. 

Lângă o salcie, creştea o ederă şi Marioara luă o ramură 
şi o dete Corneliei zicându'i: 

— Pentruca sa’ti aminteşti de ceea ce ţi-am spus: 


* 
* * 

A doua zi Marioara pleacă, Cornelia o salutase dela fe- 
reastra dormitorului, strigându'i plângând: 

— Nu voi uita! 

Şi plecase, dar nimeni, nici chiar Cornelia, nu află, nu cu- 
noscu sacrificiul ei. 


T. Jiu. Roma. 


Povestirile unui om, care a călătorit în India. 
— Urmare — 


Abia acum îmi dedei sama cât de întemeiat era pasul ce voiam să 
facem; abia acum văzui că era absolut necesar să-l facem şi conştiin- 
ta-mi neodihnită se mai linişti. In rugăciunea mea cătră D-zeu, îmi 
uşurai sufletul şi-L. rugai să ne scape din mânile omului, a cărui cru- 
zime şi sălbăticie ne ameninţa pe amândoi. Trecu mult până să mă 
liniştesc cu totul şi să pot aştepta fără teamă ca să se deştepte că- 
pitanul. Se trezi peste vre-o două ciasuri, şi în vremea asta arsita 
dogoritoare a soarelui era de nesuferit. Fumul vinului trecuse şi odată 
cu el şi amintirea celor ce făcuse şi ce vorbise. Se uită foarte mirat la 
cele două pistoale ce steteau dinaintea lui pe masă şi mă întrebă de- 
odată cine le-a pus acolo. 

Foarte liniştit şi stăpân pe mine, îi adusei aminte că le scosese sin- 
gur din buzunat şi le pusese pe masă. Se uită la mine cu o privire 
ascuţită, pătrunzătoare. Văzând însă că eu o suportai foarte liniştit 
dete din cap indispus, vorbi putin de arsita dogoritoare si dete fuga 
în casă, unde-l urmai şi eu. 


VI. 


Atât în sălile hotelului cât şi pe străzi, se lăsase liniştea aceea ne- 
plăcută, pe care o aduce arşiţa nesuferită ce se intetise. Numai câți- 
va ofiţeri englezi jucau biliard într'una din săli, a cărei întunecime abia 
lăsă să se vadă jocul. Căpitanul se întovărăşi cu conpatriotii săi iar 
eu mă aşezai pe un divan în antreu, unde aţipii îndată, căci eram o- 
bosit şi sleit de puteri şi sufleteşte şi trupeşte, din pricina emoţiilor 
prin care trecusem în ultimile ceasuri din ziua aceasta. Vise ciudate.. 
şi fioroase puseră stăpânire pe mine; eram între vis şi oboseală şi la 
urmă toate se topiră într'o singură imagină şi dispărură. 

Sgomotul servitorilor mă desteptă. Dormisem câteva ceasuri şi mă 
simtiam iar întremat. O privire în odaia de alături îmi arăta pe căpi- 
tan discutând aprins cu unul din ofiţeri. Căzui iar într'o stare de to- 
ropeală, între vis şi viaţă, şi dormii până mă deşteptă căpitanul. Mai 
era ceva de scris şi de pus la cale, căci voia să plece peste patru 
zile. Veni pilotul, care condusese corabia din insula Sagar prin Sun- 
derbund. Se învoi cu el ca s'o conducă iar la larg. 

Intre acestea şi multe de toate se făcuse ceasul şease seara. Soa- 

rele se coborâse la marginea cerului. Umbrele erau mai lungi şi pe 
străzi reîncepuse viaţa sgomotoasă. Oraşul, care dormise de parcă 
somnul morţii, îşi aduna iar puterile să profite de viaţă cu toată pu- 
terea. Afară sgomotul creştea mereu. Treceau trăsuri, galopau cai. 
Locuitorii cu dare de mână ai Calcuttei, voiau să-şi scoată din capete, 
acum în răcoarea serii, de arsita adormitoare a zilei şi de odată o 
porniseră spre locurile de plimbare. 

Mă cuprinse un fel de groază, când căpitanul îmi spuse că vrea 
să meargă pe corabie. Ne duserăm cu o barcă. Voia doar să se în- 
credinteze că totul era în ordine, că tot echipagiul era complect şi să 
dea ordine comandantului. Multumit că găsise totul cum dorise. ne în- 
toarserăm iar pe țărm şi o luară în spre promenada cea umbroasă, 
locul de plimbare al Culcuttei, care se'ntinde de-alungul oraşului, până 
la ţărmul Gangelui. Aburii ce se ridică din el, umezesc aerul, făcându-l 
foarte plăcut. Ceilalţi ofiţeri. cu cari făcuse azi cunoştinţă, se uniră în- 
dată cu căpitanul şi cu ei mai veniră şi câţiva negustori bogaţi, al că- 
ror opiu îl încărcase el pe corabie. 

Eu mă tineam la distanţa ce-mi impunea poziţia mea, şi avui astiel 
răgaz şi prilej să admir nemăsurata bogăţie, pe care o aveau pe haine 
femeile bogate engleze şi indiane. Ori cât ar fi fost însă de interesant 
acest spectacol, nu putea să-mi inlantue mult timp gândurile. Văzusem 
pe Rowley pe bord. 

Posomorit, ca de obiceiu, şedea rezemat de balustradă şi se uita în 
jos, în apa Gangelui, unde svârlise undita ca să prindă peşte. Când 
căpitanul se duse în cabină cu comandantul şi cu pilotul, el se apropie 
de mine şi chipul i se însenină deodată. 

“Ţi-a adus bajadera biletelul?» întrebă ei încetişor şi iute. 

Spusei da. 

«Ora e greşită», zise el «Deseară pe la unsprezece, chinuitorul nos- 
tru e încă în fata sticlei sau deştept încă. Alegem miezul noptei şi ves- 
teşte pe unul din servitori indieni dela hotel. Culisul a spus că-l cheamă 
Giafar. Cu aceste cuvinte plecă de lângă mine şi se aşeză iar cu un- 
dita la locul lui şi eu, spre a nu atrage asupră-mi vre-o bănuială, mă 
dusei lângă roata cârmei, unde mă aşezai pe un scaun şi-mi aprinsei pipa. 

Cum să-l găsesc pe Gia'ar era grija mea; dar a fost cu totul de pri- 
sos. Când mă întorsei iar la hotel. mă dusei să mă plimb pe sub îru- 
mosul smochin din grădină, sub care azi căpitanul îşi deschisese ini- 
ma. aşa, pe neaşteptate; deodată un tânăr indian se apropie de mine 
şi-mi zise: «Mă chiamă Giafar. Un culis, care e prietenul meu. mi-a încre- 
dintat totul. La 12 fii gata. Am să viu!» Plin de veselie îi vârâi câţiva. 
srupii în mână şi el dispăru, multumind, în aleele pădurei din apropiere. 

Timpul prânzului—aici eşte obişnuit la ora când la noi în Europa se 
ia cina—se apropia. Mesele gemeau sub greutatea bunătăţilor Indiei, 
nemăsurat de multe. Căpitanul mănâncă zdravăn şi-i trase şi mai zdra- 
văn la măsea din gustoasa Maderă. Prevedeam că în curând se vor a- 
rata semnele obicinuite, dar îşi tinu firea ca nealtădată; abia când mih- 
madarul îi aprinse Lukaha cea scumpă şi-i întinse tubul mişcător de 
piele de şarpe şi cu vârful de pietre preţioase, observai acea clătinare, 
care ştiam ce înseamnă, 

Când pe la 10 si jumătate, mesenii plecară sau se întoarseră in ca- 
merile lor, Giaffar, care stetea aproape de mine si mihmadarul trebu- 
iră să'mi ajute să ducem pe căpitan în odaia lui şi să'l aşezăm în pat, 
căci era cu totul incapabil să se mişte singur. 

«Sahibul (Domnul) va durmi tun», zise Giaffar, zâmbindşiret. «Şi d-ta ?» 

«Probabil», răspunsei eu, «căci sunt foarte ostenit». 

“La ce ceas să viu mâne ?» întrebă mihmadarul. 

«După ce vei închide bine obloanele şi vei trage persienele din o- 
daia sahibului ; nu'i nevoe să vii înainte de şapte dimineaţa», răspun- 
sei eu. 


(Va urma) Aurelia V. Cochinescu 


PROBLEME DE DESLEGAT 


1. Suma celor două cifre a unui număr face 7, numărul format din 
aceleaşi cifre, în ordine inversă scrise, întrece cu 7 produsul celui 
d'întâi prin 3. Care e numărul cel dintâiu ? 


Natalit: Rădulescu—Râmnicul Vâlcii 


2. Suma etatilor a trei persoane este de 80 ani. Să se afle ce var- 
stă are fiecare persoană, ştiind că suma ar fi aceeaşi, dacă întâia per- 
soană ar fi de trei ori mai mică, a doua de două ori mai mică şi ul- 
tima de 2 ori mai mare. 


C. Venescu, seminarist, Bucureşti 


ARITM Gari F 


2 3 11 4 9 14 4 2 Numele unui împărat francez. 

3. 02. 100 ae cor ale O localitate în Italia unde sa dat o 
mare bătălie sub împăratul de maisus. 

114 814 5 7 4 2 Numele unui zeu grec, din antichitate. 

4 12 Fiinţă. zre 

Fale toe 3 Corp ceresc. 

142 14" 3.538 Erou de la Troia. 

4994133 Animal. 

PP eee M RR oa | Un fluviu in Rusia. 


Literile din şirul întâi de sus în jos, dau numele împăratului francez. 
Gh. Brănescu elev — Ploesti 
Deslegările problemelor din No. 10 se vor publica în numărul viitor 


Revista AMICUL TINERIMEI începe de la 1 Aprilie a. c. al şap- 
telea an al existenței sale. 

Tot ce priveşte abonamentele, corespondenta,"articolele, deslegările 
etc. se vor adresa „Redacției Amicului Tinerimei, Bucureşti Strada 
Romană No. 12, 


Abonamentul pe un an este de lei 5, (sau coroane 5). Numărul ` 
costă 20 de bani. 
Abonamentele se plătesc înainte. 


Directiunea AMICULUI TINERIMEI roagă pe toţi iubitorii de 
bună îndrumare a tinerevului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă in lăuntrul 'Țărei Româ- 
nesti 5 bani de fie-care 50 grame, iar din celelalte tari locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte si legate, anii II, HI şi 1V cu Lei 4; anii V si VI 
cu Lei 5. 


Tinerilor ! Răspândițţi revista voastră cât puteți mai 
mult ! 


Păstraţi numerile spre a le lega la sfârșitul anului. 


pe ade a a, OANEI at e Apei pi. Care A 


Primul Atelier românesc de păpuși și jucării nationale 


Adresa: BUCUREŞTI —STR. ROMANĂ No. 12 
In aceiaşi casă cu Redacţia <AMICULUI TINERIMEI» 


— 


Pentru voi, dragi copii, fete si băieţi, a deschis o 
prietina a tinerimii, un atelier de păpușele foarte i 
drăgălașe si de felurite jucării precum și o clinica | 
pentru ele. | 

Se găsesc aci păpuşi mari si-mici, armata română, 
ciobănași, oj, căţei, cocoşi si alte animale, cu pre- 
turi mici. 


TIPOGRAFIA $I LEGATORIA 


G. ILIESCU 


Telefon 28/49— STR. POPA SAVU Ho: 3—(La Sosea) 


(CASELE PROPRII) 


Efectuează lucrări'de Tipografie si Lesă- 
torie cu preţuri reduse. 


Anul al VII-lea pi No. 13 1 Octombrie 1910 


Numărul 20 bani 


